text:
Kidung Sunda
Kidung Sunda
dicandak ti http://su.wikipedia.org/wiki/Kidung_Sunda
Kidung Sunda nyaéta hiji karya sastra dina basa Jawa Tengahan dina wanda dangding (wawacan?) nu sigana asalna ti Bali. Dangding ieu nyaritakeun kajadian Perang Bubat nu dimimitian ku Prabu Hayam Wuruk ti Majapahit nu keur néang pigarwaeun. Lajeng anjeunna miharep putri karajaan Sunda (dina naskah ieu teu disebutkeun ngaranna), ngan kahayang ieu bantrok jeung kapengkuhan patih Gajah Mada nu nganggap urang Sunda kudu nurut kana kahayang Majapahit. Balukarna, di palabuan Bubat (tempat balabuhna rombongan ti Sunda) lumangsung perang campuh bébéakan nepi ka ampir sadaya rombongan Sunda gugur, kaasup putri Sunda nu nelasan manéh.
Vérsi Kidung Sunda
Prof Dr. C.C. Berg, ahli Walanda, manggihan aya sababaraha vérsi Kidung Sunda, di antarana (nu kungsi medal ti anjeunna) nyaéta
- Spoiler:
- Kidung Sunda
Kidung Sundayana (Lalampahan (urang) Sunda)
Kidung Sunda eusina leuwih panjang batan Kidung Sundayana, jaba ajén kasusastranana leuwih luhung batan Kidung Sundayana.
Tingkesan
Di handap ieu didadarkeun tingkesan eusi Kidung Sunda, dibagi dumasar babagian pupuhna.
Pupuh I
Hayam Wuruk, raja Majapahit hayang nyiar pibojoeun. Lajeng anjeunna ngirimkeun utusan ka sakuliah Nusantara pikeun néangan putri nu cocog. Para utusan mulang bari marawa lukisan para putri ti rupa-rupa nagara, ngan taya nu bisa ngirut atina. Lajeng Hayam Wuruk ngadéngé béja kegeulisan putri Sunda, geuwat baé anjeunna ngirim juru lukis ka Sunda. Nalika juru lukis balik deui bari mawa lukisan putri Sunda, kabeneran harita keur aya pamanna raja Kahuripan jeung Daha nu miharep sangkan Hayam Wuruk geura meunang jodo. Hayam Wuruk nu kataji ku lukisan putri Sunda, lajeng anjeunna ngutus mantri Madhu pikeun ngalamar ka karajaan Sunda.
Madhu nepi ka tatar Sunda sanggeus lalayaran salila genep poé, terus baé nepungan raja Sunda. Raja Sunda gumbira nampa lamaran ti raja Majapahit nu kawentar ieu, sedengkeun Putri Sundana pribadi teu loba catur.
Madhu mulang ka Majapahit bari mawa surat balesan ti raja Sunda sarta ngibérkeun rék datangna rombongan ti Sunda. Teu lila ti harita rombongan karajaan Sunda angkat diiring ku rombongan nu loba pisan: dua réwu kapal (kaasup kapal laleutik). Kapal nu dianggo ku kulawarga raja Sunda nyaéta "kapal jung Tatar (Mongol/Cina) nu ilahar dipaké satutasna perang Wijaya" (bait 1. 43a.). Ngan nalika naraék kapal, aranjeunna ningal kila-kila nu teu pihadéeun.
Kapal jung. Kamungkinan rombongan Sunda maké kapal-kapal sarupa kieu.Majapahit sorangan sibuk nyiapkeun sambutan pikeun para tamu. Sapuluh poé ti harita, kapala désa Bubat ngalaporkeun geus datangna rombongan Sunda. Prabu Hayam Wuruk jeung paman-pamanna geus saged rék ngabagéakeun nu datang, tapi patih Gajah Mada teu panuju. Anjeunna keukeuh nyebutkeun yén Maharaja Majapahit teu pantes ngabagéakeun/nyambut raja nu statusna raja lokal (vazal) kawas raja Sunda, malah saha nu nyaho yén anjeunna téh musuh nu nyamar.
Mangka, nurutkeun pamanggih Gajah Mada, Prabu Hayam Wuruk teu jadi indit ka Bubat. Para abdi dalem karaton jeung pangagung séjénna kagét ngadéngé hal ieu, tapi maranéhna teu wani ngabantah.
Di Bubat, rombongan Sunda hawar-hawar geus ngadéngé iber ngeunaan kaayaan di Majapahit. Lajeng raja Sunda ngirimkeun utusan, patih Anepakén, indit ka Majapahit. Anjeunna angkat dibarengan ku tilu pangagung séjénna sarta tilu ratus prajurit, langsung ka palinggihan Gajah Mada. Di dinya patih Anepakén sasanggeman yén Raja Sunda rék mulang sarta nyangka yén Hayam Wuruk ingkar jangji. Aranjeunna paséa rongkah sabab Gajah Mada keukeuh mikahayang urang Sunda lumaku sakumaha patalukan Nusantara Majapahit. Di kapatihan éta ampir bantrok, ngan kaburu dipisah ku Smaranata, pandita karajaan Majapahit. Mangka utusan Sunda marulang deui kalawan ngémbarkeun yén kaputusan ahir raja Sunda bakal ditepikeun dina jangka dua poé.
Ngadangu émbaran ieu, raja Sunda teu sudi lumaku salaku patalukan. Lajeng anjeunna sasanggeman mutuskeun yén leuwih hadé gugur salaku satria. Demi méla kahormatan, leuwih hadé gugur batan hirup bari dihina urang Majapahit. Sadaya pangagung katut rombongan Sunda tumut kana kaputusan ieu sarta milu béla ka rajana.
Lajeng raja Sunda nepungan istri katut putrana, anjeunna nyaritakeun niatna lajeng miwarang kulawargana mulang, tapi aranjeunna nolak kalawan keukeuh rék ngabaturan rajana.
Pupuh II (Durma)
Dua pihak geus sariaga. Utusan Majapahit dikirim ka pakémahan Sunda kalawan mawa surat nu eusina pasaratan ti Majapahit. Pihak Sunda nolak kalawan ambek sahingga perang moal bisa dicegah deui.
Pasukan Majapahit disusun ku barisan prajurit biasa di hareup, terus tukangeunana para pangagung karaton, Gajah Mada, sarta Hayam Wuruk jeung dua pamanna pangtukangna.
Perang campuh lumangsung, ngabalukarkeun loba pisan prajurit Majapahit nu tiwas, tapi tungtungna ampir sadaya pasukan Sunda tiwas digempur bébéakan ku pasukan Majapahit. Anepakén tiwas ku Gajah Mada, sedengkeun raja Sunda tiwas ditelasan ku bésanna sorangan, raja Kahuripan jeung Daha. Hiji-hijina nu salamet nyaéta Pitar, perwira Sunda nu pura-pura tiwas di antara pasoléngkrahna mayit prajurit Sunda. Lajeng anjeunna nepungan ratu jeung putri Sunda. Aranjeunna kalintang ngarasa sedih, lajeng nelasan manéh, sedengkeun para istri perwira Sunda arangkat ka médan perang lajeng narelasan manéh hareupeun mayit para salakina.
Pupuh III (Sinom)
Prabu Hayam Wuruk ngarasa hariwang nempo perang ieu. Anjeunna lajeng angkat ka pakémahan putri Sunda, sarta mendakan putri Sunda geus tiwas. Prabu Hayam Wuruk kacida nalangsa ku hayangna ngahiji jeung putri Sunda ieu.
Satutasna ti éta, dilaksanakeun upacara pikeun ngadungakeun para arwah. Teu lila ti kajadian ieu, Hayam Wuruk mangkat ku rasa nalangsa nu kacida.
Sanggeus anjeunna dilebukeun sarta sadaya upacara geus réngsé, paman-pamanna ngayakeun sawala. Aranjeunna nyalahkeun Gajah Mada kana kajadian ieu, sarta mutuskeun rék néwak sarta nelasan Gajah Mada. Nalika aranjeunna datang ka kapatihan, Gajah Mada geus sadar yén wancina geus datang. Gajah Mada maké sagala upakara (kalengkepan) upacara lajeng milampah yoga samadi, sahingga anjeunna ngaleungit (moksa) ka (niskala).
Raja Kahuripan jeung Daha, nu sarupa jeung “Siwa jeung Buda”, mulang ka nagarana séwang-séwangan, sabab mun cicing di Majapahit teu weléh kasuat-suat ku kajadian ieu.
Sumber
Sakabéh naskah Kidung Sunda nu dicaritakeun di dieu asalna ti Bali, tapi teu jéntré naha naskah ieu ditulis di Jawa atawa di Bali.
Lajeng pangarang naskah ieu can kanyahoan, kitu ogé mangsa ditulisna. Dina naskah ieu disebut-sebut ngeunaan bedil/mariem, tapi hal ieu teu bisa dipaké pikeun nangtukeun umur naskah, sabab urang Nusantara geus wanoh kana sarupaning bedil sahanteuna ti jaman datangna bangsa Portugis di Nusantara taun 1511. Malah sigana mah geus ti jaman saméméhna ti bangsa Cina, sabab nalika Portugis datang ka Maluku, maranéhna disambut ku témbakan kahormatan.
Sababaraha potongan téks
Di handap ieu aya sababaraha potong téks hasil alih aksara, dicutat tina buku C.C. Berg (1927).
Gajah Mada dicarékan ku utusan Sunda (bait 1.66b – 1.68a.)
Ih angapa, Gajah Mada, agung wuwusmu i kami, ngong iki mangkw angaturana sira sang rajaputri, adulurana bakti, mangkana rakwa karěpmu, pada lan Nusantara dede Sunda iki, durung-durung ngong iki andap ring yuda.
Abasa lali po kita nguni duk kita aněkani jurit, amrang pradesa ring gunung, ěnti ramening yuda, wong Sunda kagingsir, wong Jipang amburu, praptâpatih Sunda apulih, rusak wadwamu gingsir.
Mantrimu kalih tinigas anama Lěs Beleteng angěmasi, bubar wadwamu malayu, anânibani jurang, amurug-murug rwi, lwir patining lutung, uwak setan pating burěngik, padâmalakw ing urip.
Mangke agung kokohanmu, uwabmu lwir ntuting gasir, kaya purisya tinilar ing asu, mengkene kaharěpta, tan pracura juti, ndi sasana tinutmu gurwaning dustârusuh, dadi angapusi sang sadubudi, patitânêng niraya atmamu těmbe yen antu.
Alihbasa:
"Hé Gajah Mada, naon maksudna anjeun gedé bacot ka kami? Kami mah rék mawa Rajaputri, sedeng anjeun kalah miharep kami mawa upeti kawas ti Nusantara. Kami mah béda. Kami urang Sunda, can kungsi éléh perang.
Kawas nu poho baé sia baheula, nalika anjeung keur perang di wewengkon pagunungan. Perang campuh diuudag urang Jipang. Terus patih Sunda datang deui sahingga pasukan dia mundur.
Mantri sia nu dua nu ngaranna Les jeung Beleteng dikadék nepi ka paéh. Pasukan sia bubar jeung kalabur. Aya nu labuh ka jurang sarta ti kakarait kana cucuk rungkang. Maranéhna paéh kawas lutung, owa, jeung setan, lalumengis ménta hirup.
Ayeuna sia gedé sungut. Bau sungut sia kawas kasir, kawas tai a**i*g. Ayeuna kahayang sia teu sopan sarta hianat. Nuturkeun ajaran naon salian ti hayang jadi guru nu ngabohong jeung milampah rucah. Nipu jalma budi hadé. Mun paéh, roh sia bakal asup naraka!"
RujukanC.C. Berg, 1927, ‘Kidung Sunda. Inleiding, tekst, vertaling en aanteekeningen’. BKI 83: 1 – 161.
C.C. Berg, 1928, Inleiding tot de studie van het Oud-Javaansch (Kidung Sundāyana). Soerakarta: De Bliksem.
P.J. Zoetmulder, 1983, Kalangwan. Sastra Jawa Kuno Selayang Pandang. Jakarta: Djambatan. (hal. 528-532)
_________________
Satpol PP siap-siap minggu-minggu ieu urang ngayakeun razia... razia PMA
Sekretaris Daerah
- Admin
-
Jumlah posting : 759
Age : 45
Lokasi : .:: dimana bumi dipijak ::.
Registration date : 17.04.07
-
Re: Kidung Sunda
Pun sapun.
_________________
Bila kata tak lagi bermakna lebih baik diam saja
Bila diam tak lagi bermakna lebih baik tidur saja
manguing
- BMA
-
Jumlah posting : 739
Age : 39
Lokasi : payuneun monitor
Registration date : 09.05.07
-
Re: Kidung Sunda
kapendak ku abdi nu eta hungkul.cidfofa wrote:Punteun alo amuy pami thread ieu teh ngahususkeun kanggo ngabahas perang bubat (atanapi langkungg umumna sajarah) atanapi atanapi bade ngaguar pakidungan,boh pantun,wawangsalan,sisindiran,pupuh,jrrd.
Pun sapun.
mangga pami aya nu sanesna mah, eta ge kengingna ti wikipedia.
pami aya penjelasan nu langkung ngeunaan kidung sunda mangga wae mang.
meureun pantun, wawangsalan, sisindira, pupuh, jrrd kalebetna kategori nu sejen, aya teu mang ? kategori nu sejen?
_________________
ayo Revenant!!
HAJAR!!!
Muy_Abi
- Jabur
-
Jumlah posting : 1243
Age : 34
Lokasi : .:: dimana ada dirimu ::.
Registration date : 21.04.07
-
Sponsored content
-


c: text/html

text:
Ku Nina Herlina
Dialih bahasakeun ku : bnugraha sb
tina “Pikiran Rakyat , Kemis 4 Agustus 2005
”Titinggal jaman baheula ku rupa-rupa barang, rekngaran candi, prasasti, naskah, makam, arca, atawa kancing baju, eta teh patilasan sajarah anu kacida gede hargana keur urang. Kaca keur ningali budaya rakyat mana anu nyieunna. Jalma jaman ayeuna bisa neangan asal-usulna, ti mana urang datang, nyaeta ku cara ningali ka sajarah titinggal kabuyutan urang.Titinggal di Jawa Barat, anu mangrupa barang nu disebut prasasti atawa candi, dibanding jeung JawaTengah, leuwih saeutik.
Conto, dina waktu lima belas abad, urang teh ngan ngabogaan 30 prasasti. Sarua jeung candi , da urang sunda mah teu boga candi anu rada gede ku lantaran pangaruh lingkungan anu beda dibanding Jawa Tengah. Tah lamun kitu, nu saeutik ieu teh nu kudu di jaga ku urang sunda, nyaeta kaasup makam raja-raja baheula.
Dimana emang makam-makam raja baheula eta di Jawa Barat? Nyaeta salah sahijina di Kabupaten Sumedang. Di Kabupaten Sumedang, khususna di daerah nu bakal dibangun Waduk Jatigede, singhoreng loba pisan titinggal sajarah anu umurna geus ratusan tahun. Titinggal na teh makam kabuyutan, anu sababaraha hiji diantaran sok loba nu zarah ti daerah sejen. Keur urang, makam teh lain ngan saukur makam anu kudu dipikasieun, tapi kudu ditingali tina segi hasil ngawaris budaya urang jaman baheula. Memang eta makam bisa dipindahkeun, jawaban gampangna jiga kitu lah kurang leuwih. Tapi ulah poho, da lamun dipindahkeun oge, ku hal anu sifatna teknis mah moal jadi masalah, tapi nilai titinggal eta teh lainditingali kana rupa atawa bandana, tapi kana sajarah tempatna. Da soalna barang atawa banda anu berharga jiga kitu mah pakuat-pakait jeung tempat. Ari jelma jaman baheula mun milih tempat keur ngamakamkeun, lain asal-asalan atawa jore-jore dina itung-itunganana, tapi didasarkeun kana hiji pamikiran khusus. Jadi lamun makam eta dipindahkeun asa ngurangan kana nilai sajarahna.
Ayeuna urang tingali aya titinggal naon wae nu aya dina tempat anu bakal dijieun bendungan Jatigede. Urang mimiti kudu ningali kana sajarah kabuyutan Kabupaten Sumedang, Ti Karajaan Tembong Agung tepi ka Kabupaten Sumedang. Sumedang anu ayeuna salah sahiji kabupaten, nu boga nilai sajarah pangkolotna di Provinsi Jawa Barat. Didasarkeun kana sumber-sumber sajarah tradisi Sumedang, cikal-bakal Sumedang Larang ngamimitian tina karajaan, nyaeta Karajaan Tembong Agung, anu dibangun ku Prabu Guru Aji Putih taun 1500 (aya nu nyebut 1479) (Surianingrat, 1983:3). Pusat karajaan ieu di Leuwi Hideung, Darmaraja.
Tina sumber naskah Carita Parahyangan (anu kaasup sumber utama), Prabu Guru Aji Putih baraya jeung Prabu Permana atawa Prabu Sri Baduga Maharaja (anu marentah antara 1498-1521) ti Karajaan Sunda (Surianingrat, 1983:3). Prabu Guru Aji Putih tilar dunya, dikurebkeun di Astana Cipeueut, Desa Cipaku, Kecamatan Darmaraja. Permaisuri Prabu Guru Aji Putih, nyaeta Nyi Mas Ratu Ratna Inten atawa Nyi Mas Dewi Nawangwulan, pas tilar dunya, dimakamkeun kurang leuwih 100 meter tina makam Prabu.
Nu ganti Prabu Guru Aji Putih nyaeta anakna Taji Malela. Anjeunna gaduh putra kembar, nyaeta Lembu Agung (Lembu Peteng Aji) jeung Gajah Agung. Mimitina Lembu Agung nu dipenta ganti ramana jadi raja di Tembong Agung, tapi nolak. Kitu oge jeung Adina sarua nolak. Prabu Guru Aji Putih waktos nuju jumeneng keneh kantos nguji ka Lembu Agung jeung Gajah Agung, anu lulus teh Gajah Agung, ngan syaratna kudu neang keur daerah pusat karajaan, di luar Tembong Agung.
Dina waktu karajaan di pimpin ku Gajah Agung, kaluar cahaya anu ngalengkung di langit salila tilu peuting anu jiga salendang tepi ka langit peuting caang pisan." Prabu Tahi Malela ngucap, “Ingsun Medal Ingsun Madangan”
(Aing lahir aing nu mere caang). Tidinya kaluar kecap “Sumedang”
. Prabu Gajah Agung mindahkeun pusat Karajaan Tembong Agung ka Ciguling, Desa Pasanggrahan, terus ngaran karajaan ku manehna diganti ngaranna, jadi Sumedang Larang. Prabu Gajah Agung katelah ku sebutan Prabu Pagulingan.
Prabu Gajah Agung tilar dunya, dimakamkeun di Cicanting, ayeuna Desa Sukamenak, Kecamatan Darmaraja. Sedengkeun Lembu Agung tilar dunya dimakamkeun di Astana Gede, Desa Cipaku, Kacamatan Darmaraja, kira-kira 500 meter ti makam aki jeung ninina, Prabu Guru Aji Putih jeung Nyi Mas Ratu Ratna Inten (Nyi Mas Dewi Nawangwulan).
Prabu Gajah Agung tilar dunya diganti ku anakna nyeta Sunan Guling. Pas Sunan Guling tilar dunya, dimakamkeun di Ciguling, Desa Pasanggrahan, Kecamatan Sumedang. Terusna, Sunan Guling diganti ku anakna Sunan Tuakan, nu dimakamkeun di Heubeul Isuk, Desa Cinanggerang. Sunan Tuakan diganti ku anakna Nyi Mas Ratu Istri Patuakan, anu nikah jeung Sunan Corenda, incu Prabu Siliwangi. Nyi Mas Ratu Istri diganti ku anakna nyaeta Nyi Mas Ratu Ratna Inten Dewata, anu gelarna Ratu Pucuk Umun.
Jaman Ratu Pucuk Umun ieu, Karajaan Sunda jadi karajaan induk anu ngalaman kamunduran ti balatentara Islam ti Banten anu matak karajaan di handapna teu kaawas jeung geus bebas, kaasup Sumedang Larang. Karajaan Sunda bener-bener runtuh pas diserang ku balatentara Banten tanggal 8 Mei 1579 anu disebut “Pajajaran Burak”
.
Ratu Pucuk Umun nikah jeung ulama Islam ti Cirebon nyaeta Pangeran Santri, nu disebut tina salah sahiji babad disebut cicitna Sunan Gunung Djati, ari sumber lain aya anu nyebut incu Aria Damar, Sultan Palembang turunan Majapahit. Ku kituna urang bisa ngira-ngira ti saprak harita Sumedang Larang geus mulai meunang pangaruh Islam utamana ti Cirebon. Ku lantaran Pangeran Santri nikah jeung Ratu anjeunna disebut bupati. Anjeunna oge anu jadi puhu (mimiti atawa ujung) silsilah raja jeung Bupati Sumedang Larang anu kadieu panerusna. Jaman pamarentah Ratu Pucuk Umun ieu, ibu kota Karajaan Sumedang Larang pindah ka Kutamaya. Ratu Pucuk Umun jeung Pangeran Santri tilar dunya taun 1570. Makamna di Gunung Ciung Pasarean Gede, Kota Sumedang ayeuna.
Ratu Pucuk Umun diganti ku anakna, Prabu Geusan Ulun (1579-1610). Prabu Geusan Ulun nyatakeun yen manehna panerus Karajaan Sunda jeung sakabeh daerah karajaan eta diasupkeun ka wilayah Karajaan Sumedanglarang, anu ayeuna wilayah Jawa Barat dikurangan Banten, Jayakarta, jeung Cirebon. Tapi basa daerah Priangan di awas ku Mataram, Sumedang Larang nu mimiti nyatakeun bakal satia ka Mataram jeung statusna rubah jadi kabupaten.
Status kabupaten ieu teu rubah liwat perjanjian, tanggal 19-20 Oktober 1677 jeung tanggal 5 Oktober 1705, Mataram nyerahkeun wilayah priangan ka VOC. Ti dinya\r\nSumedang di awas ku VOC anu terus tepi ka jaman pamarentah kolonial Hindia Belanda. Sumedang tetep jadi kabupaten tepi ka jaman Republik Indonesia ayeuna
Panutup, Megaprojek Jatigede anu geus direncanakeun ku pamarentah tahun 1963 bakal neuleumkeun kira-kira 30 desa anu aya di genep kacamatan, nyaeta Situraja, Cisitu, Darmaraja, Wado, Jatinunggal, jeung Jatigede. Pamarentah emang boga kapentingan ngabangun bendungan di daerah ieu anu ceuk pamadegan pamarentah bakal bisa ngajawab masalah banjir sakaligus halodo di sababaraha sentra penanaman padi di Kabupaten Majalengka, Indramayu jeung Cirebon.
Tapi ari pamadegan Menteri Kahutanan (15 Juli 2005), tulisan Prof. Dr. Kusnaka Adimihardja, aya alusna urang dangu. Anjeunna naros emang kudu sajarah budaya diteuleumkeun keur kapentingan ekonomi anu can bisa dipastikeun bakal nguntungkeun rakyat. Lamun jadi diteulemkeun, rakyat Tatar Sunda emang boga saeutik titinggal budayana nu bakal ngaleungitkuen kakayaan budaya jeung sajarah urang sunda.
Penulis, Kepala Pusat Penelitian Kemasyarakatan dan Kebudayaan
Lembaga Penelitian Unpad
Ketua Masyarakat Sejarawan Indonesia Cabang Jawa Barat.
Komunitas Urang Sunda (urangsunda@yahoogroups.com)--> http://www.Urang-Sunda.or.id

robotstxt: allowed

filter: keep


text:
Islandia
Républik Islandia (basa Islandia: Lýðveldið Ísland) atawa Lemah És nya éta hiji nagara pulo di bagian kalér Samudra Atlantik. Islandia aya kira-kira 300 kilométer di wétaneun Greenland jeung kira-kira 1.000 kilométer ti Norwégia.
Daptar eusi
Sajarah[édit | édit sumber]
Jalmi kahiji nu ngadumuk di Islandia nya éta para pendéta Irlandia nu datang dina awal abad ka-9. Dina panengahan abad ka-9, bangsa Viking migrasi jeung ngadumuk di Islandia. Viking kahiji nu ngadumuk di Islandia nya éta Flóki Vilgerðarson. Ingólfur Arnarson, hiji pupuhu séké ti Norwégia, ngadumuk jeung nyicing di barat daya Islandia jeung ngawangun kota Reykjavik.
Kira-kira taun 930-an, para pangawasa Islandia mimiti nyerat konstitusi nagara aranjeunna. Aranjeunna naon nu dingaranan Althing, sarupa parlemén nu kantor pusatna di kota Þingvellir. Islandia bisa disebut salaku nagara démokrasi pangkolotna nu masih aya nepi ka ayeuna.
Dina taun 985, Érik si Beureum diasingkeun ti Islandia sabab geus maéhan hiji jalma. Manéhna terus balayar ka kulon jeung manggihan Greenland. Budakna Érik, Léif Érikson, manggih Amérika dina taun 1000 jeung méré ngaran Vinland. Lalampahan Érik, Léif, jeung pangiringna dicaritakeun dina hiji saga.
Dina taun 1262, Islandia minangka bagian ti Norwégia nepi ka taun 1814, Islandia minangka bagian ti Dénmark. Dina ahir abad ka-19, loba padumuk Islandia nu hayang merdéka ti Dénmark. Dina taun 1918, Islandia miboga kadaulatanna, tapi raja Dénmark masih didaulat minangka raja Islandia.
Wanci Jérman ngawasaan Dénmark dina kaping 9 April 1940, Althing netepkeun yén Islandia téh pibanda rahayat Islandia. Tapi, maranéhna masih heunteu ngadéklarasikeun kamerdékaan waktos éta. Pasukan Inggris jeung engkéna Amérika Sarikat boga inisiatif pikeun ngawasaan Islandia sangkan heunteu ditarajangan ku Jérman. Dina taun 1944, Islandia ahirnya ngadéklarasikeun kamerdékaanna.
Saenggeus Perang Dunya II, Islandia minangka anggota NATO, tapi heunteu jadi anggota Uni Éropa. Antara taun 1958 nepi ka 1976, aya tilu kali papaséaan paham antara Islandia jeung Inggris ngeunaan saha nu boga hak nyokot lauk kod ti cai sakurilingeun Islandia. Peperangan éta disebut Perang Kod. Teu aya korban dina perang éta. Dina taun 1980, Vigdís Finnbogadóttir kapilih jadi présidén. Anjeunna mangrupakeun présidén awéwé nu kahiji di Islandia.
Kota-Kota Penting[édit | édit sumber]
Réykjavik nya éta ibu kota Islandia jeung miboga peran penting salaku kota palabuan. Kota-kota penting nu séjén contona Akureyri, Kópavogur, Hafnarfjördhur, Keflavík, jeung Vestmannaeyjar.
Démografi[édit | édit sumber]
Padumuk Islandia[édit | édit sumber]
Kalobaannana urang Skandinavia. Basa nu dianggo nya éta basa Islandia nu ampir teu robih éjaan jeung tata basana dina 1.000 taun. Urang Islandia malah tiasa maca saga kuna nu nyaritakeun ngeunaan patualangan para Viking tampa sesah nu ngaharti. Ampir sadaya urang Islandia ngagem agama Kristen aliran Lutheran.
Nami Urang Islandia[édit | édit sumber]
Nami tukang teu kawanoh dina nami Islandia. Urang Islandia nggunakeun patronim, di mana digunakeun ahiran -son lamun lalaki jeung -dóttir lamun awéwé.
Contona, Jón Stefánsson mibanda murangkalih lalaki nu namina Fjalar. Nami ahir Fjalar sanés Stefánsson kawas ramana, tapi Fjalar Jónsson nu hartina Fjalar, murangkalih lalaki ti Jón. Perkawis nu sarua aya kana wanita. Lamun Jón Stefánsson mibanda murangkalih awéwé nu namina Kata, teras nami tukangna sanés Stefánsson, tapi Jónsdóttir. Dina hal ieu, harti namina Kata, murangkalih awéwé ti Jón.
Dina sababaraha kasu, nami tukang hiji jalma bisa ogé dicandak lain ti nami kahiji sepuhna, tapi ti nami kaduana. COntona, upami Jón téh murangkalih lalaki ti Hjálmar Örn Vilhjálmsson, manéhna bisa dinamian Jón Hjálmarsson (Jón, murangkalih lalaki ti Hjálmar) atanapi Jón Arnarson (Jón murangkalih lalaki ti Örn). Alesanna nya éta yén sepuhna leuwih daék murangkalihna dipanggil kalawan nami tengah, lain nami kahiji.
Kalobaannana nami tukang urang Islandia mawa panjenengan ramana, tapi dina kasus katangtu, panjenengan indungna nu dainggo lantaran rupa-rupa alesan. Kadang murangkalihna atawa indungna arék megatkeun ikatan sosial dengan si ayah. Sababaraha féminis ngagunakeun hal ieu sabagé hiji nyanyataan sosial. Sabagian nu lian milih ukur lantaran masalah selera. Konvénsinya tetep sarua. Fjalar, murangkalih lalakina Bryndís, bakal ngagunakeun nami lengkep Fjalar Bryndísarson nu hartina Fjalar, murangkalih lalaki ti Bryndís.
Di raloba nagara, jalma nyauran jalma nu lian nganggo nami tukangna, tapi di Islandia urang nyauran urang lian nganggo nami payunna. Contona wanci ngomongkeun ngeunaan Halldór Ásgrímsson, aranjeunna heunteu nyebutna Ásgrímsson, tapi Halldór.
Tempo ogé[édit | édit sumber]
Tumbu kaluar[édit | édit sumber]
Tingali ogé Islandia di Wikivoyage
Amérika Sarikat • Australia • Austria • Bélgia • Britania Raya • Céko • Cili • Dénmark • Éstonia • Finlandia • Hungaria • Irlandia • Islandia • Israél • Italia • Jepang • Jérman • Kanada • Koréa Kidul • Luksemburg • Méksiko • Norwégia • Perancis • Polandia • Portugal • Selandia Anyar • Slovakia • Slovénia • Spanyol • Suis • Swédia • Turki • Walanda • Yunani


text:
Éséy Iip D. Yahya
LOBA nu nyebutkeun yén budaya Sunda ayeuna aya dina mangsa nanjeur (rénaisans).
Anu jadi ciri-cirina di antarana tetep terbitna buku jeung koran dina
basa Sunda, nya kitu deui tumuwuhna sumanget kasundaan dina raraga
otonomi daérah. Upama dibandingkeun jeung kaayaan budaya lian—budaya
étnik di Indonesia—budaya Sunda mémang aya punjulna. Tapi soheh
henteuna disebut manjing rénaisans, masih merlukeun
bukti-bukti anu leuwih daria. Sabab bisa jadi ciri-ciri anu kasebut
tadi teu acan kauji ku waktu puguh lajuning lakuna.
Hiji
perkara utama anu masih henteu kapaliré dina saniskara wawangkongan
ngeunaan Sunda, nyaéta ngeunaan manusa Sunda minangka anu ngahasilkeun
(produsén) kabudayaan. Sawala kabudayaan lolobana leuwih mentingkeun
kana hasil (produk) kabudayaan anu geus aya. Memang produk budaya ogé
hiji perkara anu kacida pentingna pikeun diropéa. Tapi didasaran ku
cita-cita nanjeurkeun budaya Sunda leuwih ti anu kahontal ayeuna,
perhatian éta tacan nyukupan. Tacan nyumponan kana sarat unggulna
budaya Sunda; nyaéta méré ‘nyawa’ ka manusa Sunda pikeun ngahirup-hurip
budayana. Hiji perkara anu henteu énténg sabab urang Sunda ngaliwatan
mangsa anu lila, geus leungiteun ‘prinsip’ pikeun tukuh kana budayana,
alatan kudu kompromi jeung rupa-rupa budaya anyar/séjén anu teu bisa
dibendung pangaruhna.
Sajatina pasualan manusa minangka produsén kebudayaan, jadi masalah universil
pikeun masarakat dunya wétan (Asia-Afrika), anu tepi ka danget kiwari
aya dina kalangkang budaya kulon (Eropa-Amerika Serikat). Masarakat
kulon jadi ‘pangawasa’ anu nangtukeun ajen hiji budaya, anu
ngalantarankeun masarakat wétan ngan saukur bisa tuturut munding.
Contona, budaya Sunda kakara boga ajén luhur lamun panalungtik kulon
mupakat méré ajén anu luhur.
Dina
mangsa kiwari, urang Sunda mémang moal bisa nyorangan dina nanjeurkeun
budayana. Tapi sahenteuna, kudu aya alesan anu kaharti, keur naon urang
Sunda bet kudu tukuh dina budayana. Alesan anu lain politis atawa ngan
saukurékol ngakalan turunna dana ti Pémda. Alesan anu bisa
ngahudangkeun sumanget sakumna urang Sunda pikeun ngamumulé budayana.
Ku kituna kudu aya hiji tetekon (paradigma) kabudayaan anu
bisa ngawéngku —henteu ngawilah-wilah— sakur urang Sunda. Pikeun
ngawujudkeun hal éta, kudu aya mangsa anu dijadikeun pamiangan. Urang
Eropa dina neja rénaisans-na, museurkeun perhatian ku jalan
neuleuman kabeungharan filsafat Yunani. Maranéhna ngamangpaatkeun
keleukeunan parasarjana muslim anu geus ngaabadikeun filsafat Yunani
dina mangrébu-rébu buku. Atawa urang Timur Tengah anu kiwari mimiti
museurkeun paniten kana kamajuan dina mangsa Baghdad, sabadana sadar
yén teu bisa namplokkeun eunteung kahirupan sagemblengna kana mangsa
Madinah.
Tumerapna
urang Sunda, kudu museur ka mangsa anu mana? Simkuring ngusulkeun
mangsana Prabu Wastu Kancana anu lungguh di Galuh ibukota Karajaan
Sunda. Mangsa ieu leuwih écés mungguh paraahli sajarah. Hartina, mangsa
ieu teu gaib-gaib teuing keur urang Sunda cara mangsa anu séjénna. Hiji
mangsa anu puguh laratanana; boh ku sababaraha prasasti Kawali, boh ku
makam di Nusalarang, boh ku sajarah Dyah Pitaloka (Citraresmi) anu moal
kapopoheukeun ku sakumna urang Sunda. Dina mangsa ieu aya Siksa Kanda
ng Karesian (1518) anu jadi patokan hirup kumbuh balaréa. Dina kitab
ieu pisan ditegeskeun pancén prepantun (juru pantun) minangka
transformer ajaran agama/kapercayaan ngaliwatan carita pantun. Ayana
carita-carita pantun, miturut Jakob Sumardjo, jadi hiji fakta sajarah
anu teu bisa dibantah anu nuduhkeun ayana kahirupan intéléktual dina
masarakat Sunda. Sabab hamo bisa aya carita pantun lamun lain
diciptakeun ku intéléktual anu masagi. Juru pantun mah saukur anu
nepikeun ka balaréa, tapi ari carita pantunna mah dianggit ku
‘parakréator’ anu tabah tur paripurna. Mangsa ieu meneran pisan pikeun
ngajawab panyangka salah (prejudice) yen urang Sunda teu ngabogaan tradisi intéléktual (mikir daria).


text:
Pasukan koalisi keur patroli wanci reupreupan panon poé deukeut walungan Tigris .
Sakolépat manéhna ningali aya urang Iraq anu lumpat popoyongkodan anu brasna ka sisi walungan.
Si komandan pasukan koalisi maréntahkeun anak buahna moro si Iraq .
"Udag tah jelema nu lumpat ka walungan !", kitu meureun basa urangna mah.
Aya kana saparapat jamna, kakara anak buah si komandan pasukan koalisi balik deui,
"Lapor ! Jelema tadi mawa bom, tapi bitu di walungan ! "
"Gening teu kadéngé ka dieu ?"
"Sorana mah leutik komandan, tapi bauna.....ooooooo.", bari utah-utahan.
Ki Wastra : " Ké, mun teu salah mah aya kana 17 urangna ".
Petugas : " Euleuh seueur pisan. Ari piaraan ? "
Ki Wastra : " Ah encep mah. Ulah gareuwah nya ? Di Subang aya, di Kuningan aya, di Karawang aya , di...."
Petugas : " Éh, sanés piaraan éta, maksad téh piaraan ingon-ingon, sapertos domba, sapi, jsb"
Ki Wastra : " Oooh, sugan téh ujang nyaho rusiah kuring ".
SARUANA
Dadan : " Daék Jarum ? "
Dikdik : " Kajeun lah Jarum gé ! "
Dadan : " Daék sabatang ? "
Dikdik : " Enya lah tibatan haseum ! "
Dadan : " Daék meuli sorangan ku duit manéh ? "
Dikdik : " Mun titatadi, teu boga kituh ! Dasar siah...! "
Abah Téa.


text:
Hayam Pelung
Hayam pelung awalna mah ngan saukur aya di Jawa Kulon utamana di wewengkon Cianjur, tapi dina kamekaranana kiwari mah, hayam pelung téh geus réa sumebar ka sababaraha wewengkon di Indonésia. Hayam Pelung kaasup hayam jenis buras (bukan ras), nyaéta hayam anu asalna asli ti Indonésia. Tina wangun jeung dedeganna mah méh sarua jeung hayam buras séjénna, ngan ari hayam Pelung mah boga sababaraha hal anu leuwih punjul tibatan hayam-hayam buras séjénna. Éta sabbarah hal kapunjullan hayam Pelung téh di antarana:
- Dedegan awak nu badag: Hayam pelung nyaéta jenis hayam buras anu paling gedé beuratna saupama dibandingkeun jeung hayam buras séjén. Hayam Pelung jago déwasa beuratna bisa nepi ka 5-6 Kg hijina, lamun hayam Pelung bikangna maksimal bisa nepi ka 3,5 Kg hijina téh. Alatan awakna nu gedé, hayam pelung ogé poténsial saupama dijadikeun hayam pedaging (peunciteun).
- Leuwih gancang gedé: Upama dibandingkeun jeung hayam buras nu séjén, tumuwuhna hayam pelung mah leuwih gancang. Ieu hal téh ku sabab hayam pelung boga dedegan anu bongsor, anu matak tumuwuhna hayam pelung ti mimiti ciak nepi ka jadi hayam pelung déwasa bisa leuwih gancang.
- Sora kongkorongok nu ngalagu jeung panjang: Anu paling narik tina hayam pelung nyaéta sora kongkorongokna anu has nyaéta, aya irama/laguan jeung panjang. Hayam pelung anu kualitasna hadé boga sora anu teu ngan ukur panjang, tapi sora kongkorongokna téh ngelewung kalawan irama/laguna méh ketukan sora manuk perkutut
Iwal ti kapunjulan-kapunjulan éta, hayam pelung ogé boga ciri-ciri anu ngabédakeun hayam pelung jeung hayam buras séjénna, di antarana:
- Awak : postur awak/dedegan hayam pelung badag, tegep jeung gagah.
- Suku : Biasana suku hayam pelung leuwih gedé jeung warnana téh hideung semu biru.
- Bulu : Bulu dina hayam pelung katingalina leuwih hérang, jeung warna dina bulu hayam pelung teu pati aya warna anu has. Umumna mah warna bulu hayam pelung téh campuran antara hideung jeung beureum atawa campuran antara konéng jeung bodas atawa campuran héjo.
- Jawér : hayam pelung boga jawér anu jenisna jawér tunggal, rupa jawér hayam pelung badag, kandel jeung ajeg, sanajan aya sawaréh hayam pelung anu boga jawér déngdék. Warna jawérna beureum.
- Sora : sora kongkorongok hayam pelung leuwih ngalagu jeung leuwih panjang tibatan sora hayam buras séjén.
Umumna mah para penggemar hayam pelung katarik ngingu hayam pelung ku sabab dedegan awakna anu badag, tumuwuhna hayam pelung anu gancang jeung beuki katarik sabada ngadéngé kelewungna sora kongkorongok hayam pelung anu iramana ngalagu jeung panjang. Iwal ti éta, ku sabab awak hayam pelung jalu anu badag jeung pangbeuratna, nu matak hayam pelung boga poténsi sangkan jadi hayam buras pedaging. Ana pon hayam pelung bikangna biasana mimiti ngendog téh ti umur 160-210 poé, produktivitas ngendogna hayam pelung bikang bisa nepi ka 70 siki per taun, anu matak hayam pelung bikang boga poténsi pikeun jadi hayam buras petelur.
Kiwari geus réa jalma anu ngabudidayakeun hayam pelung iwal ti hobi ogé anu tujuanana sangkan jaganing géto bisa ngajaga kalumangsungan hirup hayam pelung sangkan tetep kajaga jeung teu punah. Salah sahiji cara anu dipaké pikeun numuwuhkeun rasa kacintaan dina ngabudidayakeun hayam pelung nyaéta ku diayakeunna kontés-kontés hayam pelung, utamana di wewengkon Jawa Barat. Diayakeunna kontés hayam pelung téh iwal ti minangka sarana pikeun ngajaga kalumangsungan hirup hayam pelung, ogé pikeun néangan bibit-bibit hayam pelung anu boga kualitas hadé. Kiwari mah hésé pisan meunang bibit hayam pelung anu sora kongkorongokna bening, ngalun/ngelewung jeung panjang téh. Ku sabab kitu perlu pisan diayakeun kontés hayam pelung téh sangkan bisa nimukeun bibit-bibit hayam pelung anu teu ngan saukur alus dedegan awakna tapi ogé sora kongkorongokna anu ngelewung jeung panjang.


text:
UTC
UTC atawa Wanci Univérsal Terkoordinasi (Coordinated Universal Time), sering disebut ogé minangka Wanci Zulu nyaéta réalisasi tina waktu atom ti Universal Time (UT) atawa Greenwich Mean Time (GMT). Waktu ieu dumasar kana wanci sipil (civil time). Zona wanci (Time Zone) di sakuliah dunya ditunjukkeun minangka tambahan positif atawa negatif dibndingkeun jeung UT. Bedana antara UTC jeung Wanci Atom Internasional (TAI) nyaéta sababaraha detik jangkep (lain pecahan), nu cocog jeung wanci nu diitung ku jam atom. Bedana antara UTC jeung UT nyaeta sapersakitu (sepersekian) detik.
UTC nyaéta ukuran waktu campuran: kecepatan ti UTC nyaéta dumasar kanu diitung ku standar jam atom, tapi epoch ti UTC dicocogkeun sangkan deukeut jeung waktu UT anu dumasar kana data astronomi. Puteran bumi saeutik demi saeutik ngalaman perlambatan (alatan éfék ngeremna ku pasang-surut), ku kituna mean poé panonpoé beuki nambahan saprak diwanohkeunana TAI. Alatan alesan ieu, UT "leuwih laun" ti TAI. UTC sok dipertahankeun sangkan aya dina 0.9 detik ti UT1 (UT1 nyaéta hiji ti tilu definisi UT anu pangakuratna); detik kabisat baris ditambahkeun ka (atawa meureun bisa ogé dikurangkeun ti) UTC di unggal ahir bulan. Nepi ka ayeuna, panambahan/pangurangan detik kabisat ieu (anu munggaran taun 1972) sok dina harga positif, sarta dipigawé dina tanggal 30 Juni atawa 31 Désémber, di mana penambahan detik kabisat dingaranan minangka jam 23:59:60. Béwara ti detik kabisat ieu dipigawé ku International Earth Rotation and Reference Systems Service (IERS - Sistem Internasional Pangladén Putaran Bumi sarta Référénsi), dumasar kana pangukuran akurat ti prakiraan astronomi puteran bumi. Sacara sajarah, hiji detik kabisat sok diperlukeun saban hiji atawa dua taun sakali. Tapi sok sanajan kitu, detik kabisat geus lila henteu ditambahkeun saprak warsih 1998, alatan perlambatan bumi geus ngurangan sacara samentara dina 7 warsih pamungkas ieu. Detik kabisat anu tuluy, kawas kungsi disalabarkeun IERS dina bulan Juli 2005, lumangsung dina tanggal 31 Désémber 2005.
Pikeun kaperluan praktis, sarta pikeun kaperluan perdagangan sarta hukum, béda leutik (dina pecahan detik) antara UTC sarta UT (atawa GMT) nyaéta dianggap leutik, sarta alatan alesan ieu, dina percakapan umum UTC mindeng disebutkeun minangka GMT, sanajan sabenerna sacara téknis mah ieu téh henteu pas.
Tempo ogé[édit | édit sumber]
- Wanci Atom Internasional (TAI)
- Wanci Universal (Universal Time) kaasup ogé definisi UT1
- Wanci Sideréal (Sidereal Time)
- Wanci Ephemeris (Ephemeris Time)
- Wanci Panonpoé
- Jam atom


text:
Buleud manjang
Hiji wangun buleud manjang nyaéta hiji sféroid nu mana sumbu kutubna leuwih gedé tinimbang diaméter ékuatorialna. Wangun buleud manjang mirip jeung buleud kutub datar. Wangun ieu didéfinisikeun ku pasaruaan pikeun sawatara konstanta nanaon wéh c, dina koordinat buleud manjang.
Properti[édit | édit sumber]
Wangun buleud manjang miboga lega
di mana nya éta ékséntrisitas juru ti élipsna, nya éta ékséntrisitasna, nya éta radius kutub, jeung nya éta radius ékuator.
Volume hiji wangun buleud manjang diétang ku
Guna[édit | édit sumber]
Wangun buleud manjang nya éta bentuk bal ti sababaraha olahraga, kawas dina rugbi union, rugbi liga, jeung Australian rules football. Dina American football jeung Canadian football, wangun buleud manjang anu leuwih seukeut dipaké (hiji ngawakilkeun vesica piscis dina bagian silang).[1]
Sawatara bulan di Surya Mandala urang kira-kira wangunna buleud manjang, sanajan anu sabenerna teu sarua panjang-panjangna. Contona Mimas, Enceladus, jeung Tethys (satelitna Saturnus), sarta Miranda (salasahiji satelitna Uranus). Kadang bisa jadi buleud kutub datar ku rotasi anu gancang, objék angkasa robah kana buleuf manjang ku gaya tarik basa keur ngorbit hiji banda nu gedé dina jarak anu deukeut. Conto nu ékstrim nya éta Io, anu jadi leuwih atawa kirang manjang dina orbitna ku lantaran ékséntrisitas nu saeutik, nyababkeun volcanisme nu luar biasa. Kedah diperhatoskeun yén porosna wangun buleud manjang heunteu liwat kutubna satelit dina kasus ieu, tapi dau titik dina ékuatorna maju kalaluar.
Wangun ieu ogé dipaké pikeun ngagambarkeun bentuk sawatara nébula saperti Nébula Kapiting.[2]
Bentuk pangumumna ti panyebaran kapadetan proton jeung neutron dina hiji nukleus atom nya éta buleud manjang atawa kutub datara. Bentuk anu kabongkar diakibatkeun ku silihsihungna panolakan éléktromagnétik antara, tekenan paroman, jeung éfék cangkang quantum.
Réferénsi[édit | édit sumber]
- ↑ See 2008 NCAA Football Rules and Interpretations, Sec. 1, Art. 1
- ↑ Trimble, Virginia Louise (October 1973), "The Distance to the Crab Nebula and NP 0532", Publications of the Astronomical Society of the Pacific 85 (507): 579, doi:10.1086/129507, Bibcode: 1973PASP...85..579T


text:
Video Lucu Lagu India Sunda Ieu Asli karya anak tatar pasundan numana dina ieu video model na urang india tapi lagu na lagu lucu sunda hasil ( dubbing ), Judul lagu asli india na nyaeta SAWAN KA MAHINA di haleuangkeun ku Sunil Dutt & nutan-milan. dijamin lucu tur enakeun didangukeuna.Mangga wilujeung nonton wilujeung ngadangukeun wilujeung ceuceuleukeuteukan gogoleran,,, heuheuheu. eiiittthh nu peryogi mp3 atanapi 3gp kanggo di HP mangga kantun di download di Palih Handap:
LINK KANGGO DOWNLOAD NA
Download lagu MP3 India Sunda Lucu.MP3
Via 4shared.com
Download Lagu Sunda india Lucu.3gp
Via 4shared.com
BOBODORAN SUNDA EUUYYY


text: Geus teu aneh deui ayeuna mah loba orok nu lahir saacan waktuna (prematur). Ti tatangga di dayeuh nepikeun tatangga nu di lembur, sok aya wae orok nu prematur. Meni asa karunya eta orok. Pedah naon atuh? kurang giji kitu? atawa indungna mijah teuing keur hamilna nepi ka borojol orok prematur? Naha apekteh lain eta sababna mah? Geuningan kacilakaan? Naha aneh nya nu kacilakaan bisa ngaborojolkeun orok, salamet deuih, malahan mah orokna baradag. Sihoreng teh kacilakaan indungna katojos bapana nepi ka bareuhna.


text:
KH UMAR NAWAWI
Wawadahan anu bersih palay awet bersihna teu kenging dilebetan ku perkawis anu kotor. Sanaos palay awet bersihna upami dilebetan ku perkawis anu kotor, eta wadah pasti kabawa kotor.
Ari asalna Manusa eta Makhluq anu bersih. Sakumaha pidawuh Rosul SAW. :
كُلُّ مَوْلَوْدٍ يُوْلَدُ عَلَى الْفِطْرَةِ
Nanging seueur kajantenan, manusa ka palih dieunakeun janten kotor, pasti karana dilebetan ku anu kotor. Supados awet bersihna maka berusaha teu kenging aya kokotor anu lebet, anu dilebetkeunnana kedah anu serba bersih.
Conto; otak palay bersih, lebetan ku elmu Alloh! Sabab Elmu Alloh mah
اَلْعِلْمُ نُوْرُ اللهِ
Badan palay bersih (bersih haqiqi) teu kenging digunakeun kana salian ibadah ka Alloh! Hate palay bersih, lebetan ku kabersihan Alloh!
Urang ngadamel tamtsil (conto) hiji wadah (gelas), kawitna wadah teh bersih, dilebetan ku cai anu bersih, awet bersihna. Tapi pami dilebetan ku cai kotor, ieu wadah kabawa kotor. Malahan pami wadah bersih sering dilebetan ku anu kotor sanajan dibersihan saterusna oge, tetep sok aya nyangsang nempel kokotor.
Cara anggoan bersih (bodas), sering-sering eta anggoan kageutahan sanajan disabunan ku sabun anu matak ngahilangkeun geutah (bayclin), angger moal bersih pisan, angger aya nempel tilas geutah dina eta anggoan anu bersih.Manusa ku Alloh diciptakeun mangrupakeun makhluq anu bersih. Sakumaha pidawuh Rosul SAW. :
كُلُّ مَوْلَوْدٍ يُوْلَدُ عَلَى الْفِطْرَةِ“
Sakur anu dilahirkeun (Manusa) eta dina kaayaan bersih”Anu kadieuna jadi Abu Jahal, keur dilahirkeun mah bersih. Nu kadieuna jadi Fira’un, keur dilahirkeunna mah fitrah (bersih). Tapi pedah naon Manusa ka palih dieunakeun sok jadi kotor terutami kotor hate? Sabab sering teuing dilebetan ku anu kotor.
Otak Manusa teh bersih tapi kadang-kadang sok timbul dina otak teh timbul kalang-kabut pikiran (kalangkang kabutuh) nepika timbul sirah teh rieut, beuki tambah kokotor kana sirah, beuki tambah rieut. Tapi upami sirah diasupan ku nu bersih ku Elmu Alloh,
اَلْعِلْمُ نُوْرُ اللهِ“
Elmu teh Cahaya Alloh”Nyaeta Elmu kaagamaan, otak urang moal kotor. Ku akibat seueur teuing Elmu anu dilebetkeun kana pemikiran jeung kana otak, pemikiran urang nepika otak teh linglung. Kadang-kadang aya otak teh bingkeng, kadang-kadang aya jalma nepika stress, kadang-kadang aya jalma nepika struk. Akibat otak pemikiranna terus-terusan dikotoran.
Tapi pami dilebetan ku Elmu Alloh, Santri diasupkeun kana otak pemikiranna teh Elmu Alat; ti mimiti Jurumiyah nepika Jam’ul Jawaami’, pami fiqihna; ti mimiti Safinah nepika Roudloh, Tuhfah. Ti mimiti kitab pangletikna nepika kitab panggedena, sanajan terus-terusan moal aya kokotor dina otak.
Tapi sok aya paribasa cenah Santri keur nalar jadi kagegeloan. Punten eta gelona teh lain akibat tina nalar, tapi ku mikir anu sejen dina waktu keur nalar. Sim kuring di dieu (waktos masantren) nalar Jurumiyah ngan ukur saminggu, Shorof ngan ukur 15 poe, ari kopeah nomber 3. Sim kuring sanes takabur tapi tawadlo’ da sirahna letik, teu pernah sim kuring gelo. Naon sababna? Salamina sirah diasupan ku nu bersih. Ku Nurulloh.
Badan urang palay bersih? anggota badan palay suci? Moal kotor pami sadidinteunna ibadah ka Alloh. Teu aya kabejakeun jalma anu getol sholat jadi lencangeun, teu aya kabejakeun jalma nu getol wudlu kekeongeun. Tapi kotor badan, loba daki lain ku wudlu, lain ku adus, lain ku mandi, tapi awak dikotoran ku kokotor-kokotor.
Sok coba hate asupan ku Hiqdu, salamina ngunek-ngunek, kana romantika jadi ngurangan, kana bahasa jadi ambek-ambekan, kana gawe teu puguh pamolah, sabab dieusian ku Hiqdu. Eusian hate ku Riya, salamina hayang kaawehkeun teu purun kaelehkeun, salami hayang dipuji teu purun dicaci, sabab hatena diasupan ku Riya.
Tapi pami diasupan ku Subhanalloh mung Alloh nu Maha Suci, hate moal bisa kotor.Sim kuring khususna, umumna ka jama’ah. Urang belajar, baca jenengan Alloh, asli bersih tong dikotoran, otak tong dikotoran, badan tong dikotoran, hate tong dikotoran! Sabab isukan nyanghareup ka nu Maha Suci era kudu mawa nu kotor Nau`dzubillah.
Jaga ning esok bakal menghadap Alloh nu Sangat Suci, lamun urang mawa kokotor kacida isinna payuneun Mantenna


text:
Nu naek teu jadi (331)
(Bagian tilu ratus tilu puluh hiji), Depok, Jawa
Barat, Indonesia, 4 Agustus 2015, 00:05 pm).
Ulah alus pikeun kadua kolotna (indung)
Dina film hemat wasta Ryan dijieun di Hollywood ka hiji
carita hiji indung di Amérika Sarikat sakuliah opat nya barudak porsi di
tentara di Perang Dunya II, sarta lamun tilu barudak geus tiwas di sagala rupa
medan perang, antara séjén ditelasan dina Papua New Gini ngalawan tentara
Jepang ,
Dina ieu carita tuluy dilaporkeun ka Présidén Rosevelt,
nu saterusna ngaliwatan Departemen Pertahanan maréntahkeun pikeun ngirimkeun
grup gaya prajurit husus dina film anu dibéntangan Tom Hanks salaku Kapten John
Miller mingpin lalaki ka nyalametkeun anak ti indungna opat salamet (kénca)
nyaéta lamun nu tengah tarung ngalawan tentara Jerman di Éropa. Ahirna komo di
ongkos kahirupan John Miller jeung lalaki nya maranéhanana junun manggihan tur
nyimpen wasta James Ryan, dina raraga tetep hirup jeung mulang ka bosom
indungna di Amérika Sarikat.
Carita ieu illustrates kumaha nu cinta indung ka barudak
nya kaancam ku perang depleted greatly ngaapresiasi ku sakabeh pihak, kitu oge
di Islam kumaha sayang kadua kolotna, utamana ibu ka barudak nya jeung ladenan
hiji basa anu geus ngagugahkeun barudak nya bentangannana breastfeeding pikeun
ngangkat teu bisa diganjar jeung harta ngan loba pisan, tapi jeung pengabdian
Dharma pinuh anak ka kadua kolotna, utamana basa.
Ku alatan éta Allah di Surah An-Nisa ayat 36 Kami
ngabejaan sanggeus malire Allah, utusan jeung dutiful ka kolot Na.
Al Qur'an Surah an-Nisa ayat 36
بسم الله الرحمن الرحيم
واعبدوا الله ولا تشركوا به شيئا وبالوالدين إحسانا وبذي القربى
واليتامى والمساكين والجار ذي القربى والجار الجنب والصاحب بالجنب وابن السبيل وما
ملكت أيمانكم إن الله لا يحب من كان مختالا فخورا (36)
"Ibadah Allah jeung teu ngahubungkeun manéhna jeung
nganggur. Jeung ulah hade ka dua indung-bapana, hiji deukeut-baraya, yatim,
miskin, tatanggana nu deukeut jeung jauh tatanggana, jeung peers, ibn sabil,
jeung sahayamu budak. Allah teu cinta jalma anu sombong jeung ngomongna sombong
pisan diri "(an-Nisa ': 36)
Alloh swt dina ayat ieu, maréntahkeun pikeun ibadah ngan
ka Alloh swt, jeung teu associating mitra jeung Anjeunna. Sabab nyata Alloh
swt, nyaéta Panggih tina Jokowi Rizki, ni'mat, sarta lobana ka mahluk-Na di
unggal tempat jeung Kaayaan. Mangka katuhu TUHAN Maha Kawasa, ti saban budak
ibadah ka Anjeunna jeung teu ngahubungkeun manéhna jeung nanaon. [1]
Muhammad ceuk dina hadits a:
قال رسول الله صلى الله عليه وسلم لمعاذ: "أتدري ما حق
الله على العباد" قال: الله ورسوله أعلم. قال: "أن يعبدوه ولا يشركوا به
شيئا", ثم قال: "أتدري ما حق العباد على الله إذا فعلوا ذلك ألا يعذبهم"
Muhammad SAW, cenah nepi ka Mu'adh "sugan aya
nu apal naon hak Alloh swt, pikeun hamba-Na?" Dijawab Mu'adh "TUHAN
jeung Nabi-Na nyaho leuwih hadé" Rosullah ceuk "maranéhanana kudu
ibadah ka Anjeunna jeung teu associating mitra jeung Anjeunna jeung nanaon
"engke Muhammad SAW, nanya deui" teu nyaho, hak naon hamba di luhur
Alloh swt, lamun maranehna ulah? Nyaéta Anjeuna (Allah) teu siksaan "
Dina panjelasan of al-Qurthubi dikandung katerangan nu
shirk dibagi kana tilu tingkatan, sakabéh nu dilarang, kieu:
1. Shirk percaya No god but God Maha Esa. Ieu kategori
Shirk Shirk nyaéta a'dzom (shirk pangbadagna) shirk shirk jahiliyah ieu anu
dimaksud dina kecap Alloh swt:
إن الله لا يغفر أن يشرك به ويغفر ما دون ذلك لمن يشاء
"Verily Allah moal ngahampura dosa shirk, jeung
Manéhna forgives sagala dosa eta ti (shirk), pikeun saha Anjeunna Wills"
(an-Nisa ': 48)
2. Nu kadua nyaeta Shirk Shirk percaya yen taya hiji
dijieun tanpa ayana intervénsi Alloh swt, kapercayaan ieu téh kapercayaan yén
grup imam Qodariyah Qurthubi disebut majusinya Ummah ieu.
3. Shirk katilu Ieu riya (némbongkeun off dina ibadah)
téh seesorang anu digawé dina hiji hal anu maréntah ku Allah SWT, tapi ieu
urang teu sabab Alloh swt [2] Jalma nu kawas kieu teu meunang ganjaran keur
amal minangka pahala amal diganti ku. pujian manéhna diharepkeun.
dina hadits diriwayatkan ku Imam di-Tirmidzi disebutkeun:
عن شداد بن أوس قال قال رسول الله صلى الله عليه وسلم: (إن أخوف
ما أتخوف على أمتي الاشراك بالله أما إني لست أقول يعبدون شمسا ولا قمرا ولا وثنا ولكن
أعمالا لغير الله وشهوة خفية) خرجه الترمذي الحكيم.
Ti Shaddad bin Aus cenah: Muhammad saw, ceuk "Kuring
sabenerna paling sieun di ummah mah associating TUHAN. Teu ngomong ibadah
ibadah panonpoe jeung bulan teu ngomong jeung teu ngomong berhala ibadah, tapi tanaga
gawé pikeun lian ti TUHAN jeung nafsu kabur "(HR. Tirmidzi)
Sanggeus paréntah pikeun ibadah jeung teu associating
Alloh swt. Saterusna Alloh swt willed ulah alus pikeun kadua kolotna, sabab
nyata Alloh swt, nyieun duanana sabab anak maranéhanana. Jeung loba Alloh swt,
kaasup ulah alus pikeun kadua kolotna sanggeus paréntah pikeun ibadah ka Allah
swt, sakumaha conto QS Luqman ayat 14
أن اشكر لي ولوالديك
"Bisa jadi bersyukur Kuring jeung bapa dua ibu
ibu" (Luqman: 14)
Jeung kecap Alloh swt:
وقضى ربك ألا تعبدوا إلا إياه وبالوالدين إحسانا
"Jeung Pangéran anjeun geus decreed nu teu ibadah
kajaba Anjeunna, hayu indungna ulah oge jeung bapa pangalusna" (al-Isro:
23)
Sanggeus paréntah ulah alus pikeun kadua kolotna, Alloh
swt, maréntahkeun ulah alus pikeun وبذي القربى diinterpretasi dina kitab tafsir
al-Khozin ka "ulah alus pikeun baraya anu masih boga hubungan kulawarga
beungkeutan boh ti bapa jeung indung" jeung hal ka Ayat ieu aya hiji
hadits diriwayatkan ku Anas bin Malik:
سمعت رسول الله صلى الله عليه وسلم يقول من سره أن يبسط له في
رزقه وينسأ له في أثره فليصل رحمه
I kadéngé Muhammad saw, ceuk "saha anu hayang jadi
dilated rizkinya jeung ngamanjangkeun hirupna, mangka manéhna kudu
bersilaturrahim"
Dina hadits séjén diriwayatkan ku Imam Ahmad dina buku
Musnad nya éta:
"الصدقة على المسكين صدقة, وعلى ذي الرحم صدقة وصلة"
"Shodaqoh dina miskin téh shodaqoh (wungkul), jeung
shodaqoh ka baraya anu shodaqoh jeung silaturrahim"
Dina ayat di luhur oge disebutkeun ngeunaan yatim urang
ulah alus pikeun maranehna. Dina hadits a Muhammad SAW, mere beja nu sae pikeun
ngarawat nu yatim:
"أنا وكافل اليتيم في الجنة هكذا, واشار بالسبابة والوسطى
وفرج بينهما شيئا"
"Kuring jeung si Eneng (nanjung) yatim di paradise
kawas kieu" Muhammad saw, gesturing sareng jari indéks sarta jari tengah
jeung anggota jarak antara dua. (HR. Bukhari)
Dina hadits di luhur Muhammad saw, ngalaporkeun yén di
sawarga, jelema anu miara yatim bakal deukeut manéhna jeung misil tina ramo
indéks jeung jari tengah lamun stretched. Miara pikeun yatim nyaéta mang akta
mulya, tapi keur wates sorang dibikeun kudu dijaga contona jeung hal ka milik
anak yatim. Perawat yatim kudu jadi teu gagabah dina ngagunakeun harta yatim
urang.
Dina ayat di luhur aya ogé jalma ngeunaan goréng urang
ogé kudu ngalakonan nu hade ka aranjeunna. Dina kitab Ibnu Abdissalam
panjelasan ngécéskeun yén miskin nyaéta:
والمسكين: الذي ركبه ذل الفاقة حتى سكن لذلك
"Manusa goréng nyaéta manéhna anu kakurangan dina
sababaraha kaperluan nu minuhan kurangna nu eta"
Kacindekan tina miskin anu jalma anu boga pakasaban tapi
naon anu ngahasilkeun teu cukup keur biaya kaperluan dasar anu kudu
dikaluarkeun.
والجار الجنب: maksdunya adalh tatangga jauh atawa
tatanggana nu aya hubungan nasab [3] Samentara éta, nurutkeun al-Shami Nauf
nyaéta الجار ذي القربى nyaéta Muslim sarta mangrupa الجار الجنب nyaéta Nashrani
jeung Yahudi [4]..
Jadi aya sababaraha pendapat ngeunaan tatanggana di dieu.
As wincikan luhur, tapi tetep dina pikiran téh Islam salaku Lil rohmatan
'Alamin kungsi diajar térorisme atawa kekerasan, teu ngajarkeun paksaan, Islam
téh agama nu gampang, geulis sarta toleran. Komo jadi gampang teu mean enteng,
jeung Islam nyaeta agama toleran tapi toleran Islam teu matak patali jeung
kapercayaan, sakumaha nganyatakeun dina QS al-kafiruun ahir.
Dina hiji hadits Muhammad SAW, ngadawuh:
عن جابر بن عبد الله قال: قال رسول الله صلى الله عليه وسلم:
"الجيران ثلاثة: جار له حق واحد, وهو أدنى الجيران حقا, وجار له حقان, وجار له
ثلاثة حقوق, وهو أفضل الجيران حقا, فأما الذي له حق واحد فجار مشرك لا رحم له, له حق
الجوار. وأما الذي له حقان فجار مسلم, له حق الإسلام وحق الجوار, وأما الذي له ثلاثة
حقوق, فجار مسلم ذو رحم له حق الجوار وحق الإسلام وحق الرحم ".
Ti Jabir bin Abdullah shahaba cenah eta Muhammad saw,
ceuk "pangdeukeutna aya tilu: (ie) pangdeukeutna anu boga hak, manéhna téh
tatangga anu miboga hak pikeun ka sahandapeun, (duanana) tatangga anu ngabogaan
dua hak, jeung tatanggana nu gaduh tilu katuhu, tatangga ieu téh tengga
pamungkas. Sedengkeun pikeun pangdeukeutna anu boga hak anu pangdeukeutna
idolatrous yén teu aya kekerabatan ka manehna. Pangdeukeutna boga dua hak
tatanggana Muslim nya boga hak salaku umat Islam jeung jadi tatanggana. Nu
tatangga anu ngabogaan tilu hak nu pangdeukeutna Muslim nu kungsi satru,
anjeunna boga hak salaku tatangga a, minangka Muslim, sarta minangka baraya
"(hadits diriwayatkan ku al-Bazzar, sakumaha nganyatakeun dina Tafsir Ibnu
Kathir, nu Bagian 5 p. 474)
والصاحب بالجنب: sababaraha sebutkeun anu dimaksud
di dieu nya babaturan dina kahadean-Na, kawas babaturan dina pangajaran, dina
bisnis, dina pagawean atawa dina jalan. Aya ogé nu nyebutkeun yen naon anu
dimaksud nyaéta pamajikan. [5]
ابن السبيل = nurutkeun Ibnu Abbas jeung kelas ulama, anu
dimaksud di dieu nyaeta hirup. [6] Samentara éta, nurutkeun Imam Mujahid, Abu
Ja'far al-Baqir, al-Hasan, al-Dlohhak, sarta Muqotil, Ibnu sabil jelema anu aya
di ngarambat jeung melwatimu. Jeung moal aya jalma anu ngajawab yén naon anu
dimaksud nyaeta jelema nu pelesir alatan manéhna ngahargaan ka jalan. [7]
إن الله لا يحب من كان مختالا فخورا = saperti nu
dijelaskeun di Tafsir Ibnu Kathir yen Allah SWT, teu Liking urang reueus,
kebanggaan takabur sorangan deui, boasting masarakat jeung ngemutan dirina
leuwih hade tinimbang maranehna. Manéhna mengaggap dirina badag sedengkeun
nurutkeun Alloh swt, jalmi jadi vile, sarta ku urang anjeunna hated.
والله اعلم
,
[1] Tafsir Ibnu Kathir, nu Bagian 5 eta 473
Sakumaha anu geus disebutkeun dina tulisan saméméhna nu
associating Alloh swt, teu cukup diwatesan ku nu muja arca, pakuburan, tangkal,
jeung saterusna. Tapi lamun hiji percaya yén aya hiji kauntungan atawa mudlorot
(bahaya) di sagigireun Alloh swt, mangka ieu ogé ngawengku shirk, contona,
nyaéta kawas jelema anu maké amulets, mantra, jeung lianna. Lamun maranehna
percaya pisan anu ngajadikeun maranehna salamet nu maké jimat, mantra nu maca,
atawa maksakeun jin tina shaman manéhna tanpa ayana intervénsi Alloh swt,
mangka ieu pasti shirk. Sedengkeun lamun ngan maké amulets, atawa matak
dilapadkeun a terus aya mangpaat positif, tapi percaya yén éta téh ti Allah
swt, mangka dina kasus ieu teu nganggur. Hal anu teu jauh beda ti batur anu
mana anu ka dokter atawa meuli ubar jeung nginum nu tatamba manéhna healed,
lamun manéhna yakin yen cageur nyaéta ubar atawa dokter sabab geus junun
nangtukeun jenis panyakitna geringna jeung nulis resep nu exerts jadi manéhna
bisa shirk. Sedengkeun pamakéan mantra kudu ati teu meunang mantra nu maca
therein kecap nu ngandung unsur shirk komo leuwih alus lamun teu maca atawa
pake mantra, nu hartina teu jelas supaya teu turun kana bubu setan.
Komo lamun di jaman Nabi Muhammad loba para hayang indit
pikeun jihad di Allah (Badar, Uhud jeung sajabana) tapi Nabi Muhammad mimiti
tanya naha di antara babaturan anu masih boga boh kolot, mangka lamun aya
maranéhanana ka balik deui ka tempo dua lalaki kolot, hartina filial ka kadua
kolotna jalma nu leuwih penting ti batan jihad ka medan perang teh. Tapi filial
ka kolot yén sadaya kolotna diondang ibadah ngan Allah, open ka batur. Kawas
Abraham mana kolotna nyokot Ibrahim nu disembah berhala (patung) sarta
saterusna ditampik Ibrahim, nepi ka Ibrahim diusir, tapi tetep Ibrahim
ngahargaan jeung neneda keur alus kadua kolotna. Kusabab urusan dina kadua
kolotna Hidayah Ibrahim katuhu euy milik Allah, Ibrahim diwatesan solat,
sedengkeun iman jeung hidayah ngan Allah anu bisa méré éta.
Bapana Ibrahim Kang pamustunganana maot dina kaayaan
non-mu'min, ieu teh geus leuwih ti kamampuh jeung kahayang Nabi Ibrahim, anu
sakumaha nabi jeung hamba Allah. Urang kudu nengetan Ibu jeung Pa we utamana
lamun masih kénéh hirup jeung kolot bisa henteu deui nyieun hirup jeung
sakitan. Sabab Allah teh gumantung Ridho Ridho kolotna kami ka urang. Cinta
maranehna sebagimana maranéhanana geus mengkasihi jeung ngawétkeun urang ti
ngawitan dina rahim salapan bulan jeung sapuluh poé, mere lahir téh nyeri jeung
nahan nyeri, breastfeeding nepi ka dua taun, pikeun ngirim urang diri urang. Ku
alatan éta budilah ngawalon boh lamun hirup, jeung neneda boh di antarana basa
aranjeunna keur aya paéh jeung haji kanlah maranehna sawaktos Anjeun tos haji
sarta sanggup (inget menghajikan) boh bapa anu almarhum teu bisa digambarkeun
ku saha wae iwal mun atawa relatif kalahiran putrana sorangan nu kungsi haji ka
tangtu Mekah.


text:
The Cure
The Cure nya éta grup musik anu dibentuk di Sussex, Inggris taun 1976 ku Robert Smith (vokal/ gitar), Michael Dempsey (bass), dan Laurence 'Lol' Tolhurst (drum)[1]. Grup musik anu ngaran awalna Easy Cure ieu téh ngaluarkeun album pertamana taun 1979 kalayan judul THREE IMAGINARY BOYS anu meunang pujian ti para kritikus Inggris[1].
The Cure ngahijikeun aliran musik Punk Rock, Gothic, jeung New Wave[1]. Dina album kaduana SEVENTEEN SECONDS, The Cuure mulai ngasupkeun keyboard kana musik-musikna[1]. Posisi keyboardis dieusi ku Mathieu Hartley[1]. Ieu hal nyababkeun The Cure leuwihdipuji ku kalangan pérs Inggris[1]. Rumpaka-rumpaka laguna loba anu eusina peunggas harepan ditambah gaya vokal jeung dandananna anu has nyieun kesan sorangan nalika The Cure manggung[1]. The Cure geus sababaraha kali gonta-ganti personil. Personil nu ayeuna nya éta Robert Smith, Porl Thompson, Simon Gallup, dan Jason Cooper.
Diskografi[édit | édit sumber]
Album Three Imaginary Boys dirilis taun 1979[2], diteruskeun ku album Boys Don't Cry 1979 terus dirilis deui taun 1980, Jumping Someone's Else Train ditaun 1979[2]. Di Taun 1980 dirilis album A Forest, jeung Seventeen Seconds[2]. Taun 1981, The Cure ngarilis album Primary, Faith, Happily Ever After, jeung Cahrlotte's Sometimes[2]. Taun1982 dirilis album Pornography, The Hanging Garden, jeung Let's go To Bed[2]. DIna taun 1983, The Cure ngarilis album The Walk, The Lovecats, jeung The Whispers[2].


text:
Rabu, 14 April 2010
TUGAS SISWA
Hidep nu rumaos teu acan lulus dina ujian praktek kamari, cobi ngadamel hiji tugas ngenaan
teater tradisional nu aya di wewengkon jawa barat, tiasa mangrupi naskah teater atanapi ulasan ngenaan sajarah atanapi perkembangannana.
materi sareng bahan kangge tugas mangga teu langkung, bade milari dina internet atanapi bade ngempelkeun bukuna (ngenaan teater nu aya di jawa barat) karangan saha bae. Tugas kedah tos rengse dinten senen ping 19 April 2010. Saupami bahanna kenging dina internet mangga di print sareng dijilid sing rapih. Hatur Nuhun
teater tradisional nu aya di wewengkon jawa barat, tiasa mangrupi naskah teater atanapi ulasan ngenaan sajarah atanapi perkembangannana.
materi sareng bahan kangge tugas mangga teu langkung, bade milari dina internet atanapi bade ngempelkeun bukuna (ngenaan teater nu aya di jawa barat) karangan saha bae. Tugas kedah tos rengse dinten senen ping 19 April 2010. Saupami bahanna kenging dina internet mangga di print sareng dijilid sing rapih. Hatur Nuhun
Diposkan oleh hanjuang siang di 04.45
Langganan: Poskan Komentar (Atom)


text:
Ruhiyat Sumardiharja:
Akal Abunawas
Lain oge si Jadil atuh mun gawena tara gudal gadil bari jeung nyoo’ kutil, maksud na gudal gadil teh loba akalna pikeun mereskeun hiji parkara . Hiji poe manehna keur jualan sayuran di Pasar Kircon, daganganna sembilan bahan pokok alias sembako , kaitung komplit mun dibandingkeun jeung nu lain. Salila nungguan dagangan gawena ngan gegetret bari jeung mecehan kutil. Atuh nu rek babalanja tadina rek datang ka jongko manehna, teu jadi, malah cing laleos ngajarauhan bari jeung bibirigidigan kawas ningali hantu bungkeuleukan nu benceunong, ompong jeung beungeutna rata.
Ningali kaayaan kitu dan menurut rumus gawat darurat alias keadaan sudah tidak terkendali si Jadil muteur otak , neangan cara sangkan daganganna laku. Piraku atuh ti isuk dagangna teu ngalarisan- ngalarisan acan, jeung piraku nu ngaranna dagang neupi ka teu laku, pikirna. Teu lila jorowok si Jadil ngajorowok “ tulung!... tulung!.....tulung!....tuluuuuuuuuuung!!!”. Teu kungsi lila anu rek balalanja nu tadina cing raleos, malah ngadareukeutan “ aya naon!, aya naon!,aya naon! “ ceuk jelema arolohok jeung patunya tanya , aya noan Jadil ceuk lalaki nu jongkona sabeulahan manehna. “ Ieu aya tempe, tahu, oncom, cabe, cengek, bawang beurum, bawang bodas, gula bodas, gula beureum tarigu,minyak goreng jeung sajabana” ceuk si Jadil noroweco siga nu kasurupan bari jeung nawar- nawar keun daganganna. Atuh anu rek balalanja ngarasa watir ninggali si Jadil; ningali daganganna arulus jeung sareugeur jadi mareuli.


text:
Organisasi pikeun Sabilulungan jeung Pamekaran Ékonomi
Organisasi pikeun Sabilulungan jeung Pamekaran Ékonomi (OECD - Organisation for Economic Co-operation and Development) mangrupakeun hiji organisasi internasional kalawan tilu puluh nagara nu narima prinsip ékonomi pasar bébas. Awalna dina taun 1948 kalwan ngaran Organisasi pikeun Sabilulungan Ékonomi Éropa (OEEC - Organisation for European Economic Co-operation), diluluguan ku Robert Marjolin ti Perancis, pikeun nulungan ngalaksanakeun Rencana Marshall, pikeun rékonstruksi Éropa sanggeus Perang Dunya II. Teras, kaanggotaanna nepi ka nagara-nagara non-Éropa, jeung taun 1961, diwangun deu jadi OECD ku Konvénsi ngeunaan Organisasi pikeun Sabilulungan jeung Pamekaran Ékonomi.
Daptar eusi
Anggota[1][édit | édit sumber]
Aya tilu puluh nagara anggota :[1]
Réferénsi[édit | édit sumber]
Tempo ogé[édit | édit sumber]
- PISA (Programme for International Student Assessment)
- Statistik nagara OSCE


text:
usaha sunda
URANG Sunda sok muji ka Urang Padang: jago dagang. Urang Sundana sorangan sok mepehek diri sorangan, euweuh kaludeung kana dagang. Tuluy sok dipatalikeun jeung paribasa, bongkok ngaronyok bengkung ngariung. Leuwih hade cicing di lembur kajeun hirup walur
Padahal paribasa kitu teh teu cop alias teu relevan dipatalikeun kana mental usaha hiji seler, atawa hiji jalma. Pek we tingali, urang Tasikmalaya apan katotol tukang lunta ka nu jauh ti lemburna, ngadon usaha ngiriditkeun barang. Kuring boga babaturan di Makassar. Manehna nyebutkeun, loba urang Sunda cenah di Makassar nu baroga toko, tur asalna mah tukang kiridit ka kampung-kampung di Sulawesina teh. Ari urang Tasik apan eces urang Sunda, lin?
Jadi soal mental rajin usaha jeung ngedul usaha mah teu di urang Sunda teu di urang Padang. teu di urang Indonesia teu di urang Amerika. Eta mah geus prah sipat manusa. Ngan palebah dorongan wae. Aya anu tina ngedul tuluy robah jadi tanginas tur cingceung kana usaha, aya anu ngedul memang saumur ngedul sakumaha dipecutna ge angger we siga hees jeung hees kabeukina, aya anu memang ti leuleutik rajin tur tanginas, tapi teu munasabah deuih aya oge anu tadina rajin tuluy jadi pangedulan.
Keur urang Sunda saenyana aya paribasa ti karuhun urang anu raket patalina jeung soal ekonomi, anatara "Saeutik Kudu Mahi Loba Kudu Nyesa". Paribasa apan cocog pisan jeung palsapah bisnis alias usaha. Di sakola bisnis mana wae ge, rek di urang rek di mancanagara, sakuamaha nu kabaca tina litetarur, prinsip saeutik kudu mahi loba kudu nyesa teh geus jadi palsapah bisnis moderen. Basa akademisna mah meureun kudu efisien lebah ngagunakeun waragad, bari hasilna angger mucekil. Sanajan modal usaha kurat-karet, keur pangusaha anu tapis mah, pasti bisa makihikeunana. Atuh mun modalna sagala nyampak, geus pasti hasilna mucekil tur bisa ngeureut neundeun. Malah usahana tuluy mekar, nyieun cabang atawa usaha sejen.
Mental usaha, alias mental bisnis, memang patali jeung karakter atawa watek hiji jalma. Ngan palebah disakompetdaunkeun ka seler mah, upamana we seler Sunda mah teu boga karakter kana usaha, saenyana henteu merenah. Eta cenah palebah di Bandung mah loba urang Sumatera anu teu eraan daek usaha ngampar muka lapak, ari urang Sundana mah eraan, eta henteu merenah deuih. Geura di Jalan Malioboro, da teu saeutik urang Sunda anu daragang. Di Jakarta ge nyakitu.
Jalma anu hade atawa boga anleh kana bisnis, anu pangheulana katingali tina sipatna, nyaeta daekan, tanginas, sagala diulik, jeung nu pangpentingna, teu eraan. Tah ceuk para kampiun bisnis samodel Ciputra, Ram Charan jago bisnis urang India, atawa Jack Welch nu kungsi jadi bos General Elektrik, musuh nu sok ngahalangan ka urang pikeun ngalengkah rek usaha, saenyana musuhna the lain batur, tapi urang keneh, nyaeta gede kaera jeung gede kasieun.
Jadi, samemeh prak ngalarapkeun strategi usaha, metakeun modal, tur nangtukeun naon usahana, nu pangheulana kudu dilawan tur dipateni mah, era jeung kasieun keur ngamimitian. Sieun Era ku babaturan, era ku tatangga, era ku dulur, jeung sieun teu payu, sieun rugi. Cenah eta teh cucuk rungkang keur saha wae nu rek ngamimitian usaha.
Masih keneh ceuk para jawara bisnis samodel ceuk Ciputra, Ram Charan jeung jago-jago usaha ti Amerika Serikat, sanggeus bisa ngabinasakeun musuh nu ngaranna era jeung sieun tea, ti dinya kakara ngalengkah kana uteuk, nyaeta alat keur nangtukeun strategi usaha tur museur naon anu rek didagangkeun ku urang.
Atuh mun kitu mah kudu sakola luhur, nya?
Memang saperti Ciputra, atawa saha wae kampiun bisnis, atikan teh kawilang penting pikeun ngadorong saha wae anu hayang usaha. Ngan ulah salah harti, atikan di dieu lain hartina salawasna kudu sakola luhur. Malah Ram Charan, doktor ilmu bisnis anu elmuna diparake ku pangusaha-pangusaha jugala di AS, nandekeun kieu: kaparigelan bisnis euweuh patalina jeung sakola luhur di paguron luhur. Cindekna, sukses pangusaha euweuh patalina jeung kasangtukang pendidikan akademis. Kitu apan pok-pokanana sakumaha anu kaunggel dina bukuna: Know How, 8 Kaparilegan keur Pamingpin Sukses.
Memang omongan kitu teh lain sabongbrong. Puguh buktina. Geura we urang tataan, jalma-jalma anu sukses dina usaha, umumna malah suksesna teh sabada ngejat ti paguron luhur, ngarasa teu betah diuk dina bangku kuliah ngabandungan dosen ngabamblam. Bill Gates, Michael Dell, Anita Roddick.
Tiluanana apan katotol raja bisnis. Bill Gate, ninggalkeun Universitas Harvard demi ngulik Microsoft, tur ayeuna jadi jalma kahiji pangbeungharna sadunya ladang dagang sofware Microsoft. Michael Dell ge nyakitu, ngejat teu betah kuliah tuluy ngutak ngatik komputer, ayeuna jadi raja komputer merek Dell. Anita Roddick, wanoja Italia anu ngumbara ka Inggris tuluy nyoba-nyoba ngaramu tutuwuhan keur ngurus awak (kecantikan), nepi ka ayeuna The Body Shop, pausahaan kosmetik milik Anita katotol pangsuksesna sadunya.
Malah, apan ahirna kalangan akademisi tah nu kahutangan budi ku jalma-jalma samodel Bill Gates, Michael Dell, jeung Anita Roddick. Ayeuna apan bisa disebutkeun urang geus gumantung kana alat-alat samodel komputer plus sofware-na, kitu deui rek wanoja rek pria geus tangtu gumkantung kana kosmetik. Tangtu wae,boh komputer, boh sofware, boh kosmetik geus teu salawasna prdoduk Microsoft, Dell atawa Body Shop wae. Tapak lacak para kampiun bisnis bieu teh geus loba anu nuturkeun, kaasup ku pangusaha ti urang.
Urang Sunda geus boga kampiun-kampiun bisnis, copelna tingkat lokal tuluy ngupuk sacara nasional. Upamana wae pangusaha dodol Picnic, apan merekna dodol urang Garut ieu teh geus katotol, tuluy pangusaha warung sangu Ampera, katotolna geus lain di Jawa Barat wae, sabab cabangna di Jakarta ge geus kaimpungan ku selebriti. Ngan memang can ngajaul ka mancanagara. Kawasna, pangusaha-pangusaha lokal di tatar Sunda kudu geuwat boga implengan keur ngajaul ka tingkat regional, upamana wae katotol sa-Asia Tenggara we heula. Sabab pauasahaan-pausahaan di Jakarta ayeuna keur tatahar nuturkeun tapak lacak pausahaan-pausahaan di mancanagara, sangkan ulah jago kandang, tapi kudu tembus ka mancanagara. Pausahaan media samodel Kompas Gramedia, Ciputra, MNC (Sindo, RCTI, TPI), jeung grup Jawa Pos keur nataharkeun sangkan jadi pausahaan anu go internasional. (cecep burdansyah).
Padahal paribasa kitu teh teu cop alias teu relevan dipatalikeun kana mental usaha hiji seler, atawa hiji jalma. Pek we tingali, urang Tasikmalaya apan katotol tukang lunta ka nu jauh ti lemburna, ngadon usaha ngiriditkeun barang. Kuring boga babaturan di Makassar. Manehna nyebutkeun, loba urang Sunda cenah di Makassar nu baroga toko, tur asalna mah tukang kiridit ka kampung-kampung di Sulawesina teh. Ari urang Tasik apan eces urang Sunda, lin?
Jadi soal mental rajin usaha jeung ngedul usaha mah teu di urang Sunda teu di urang Padang. teu di urang Indonesia teu di urang Amerika. Eta mah geus prah sipat manusa. Ngan palebah dorongan wae. Aya anu tina ngedul tuluy robah jadi tanginas tur cingceung kana usaha, aya anu ngedul memang saumur ngedul sakumaha dipecutna ge angger we siga hees jeung hees kabeukina, aya anu memang ti leuleutik rajin tur tanginas, tapi teu munasabah deuih aya oge anu tadina rajin tuluy jadi pangedulan.
Keur urang Sunda saenyana aya paribasa ti karuhun urang anu raket patalina jeung soal ekonomi, anatara "Saeutik Kudu Mahi Loba Kudu Nyesa". Paribasa apan cocog pisan jeung palsapah bisnis alias usaha. Di sakola bisnis mana wae ge, rek di urang rek di mancanagara, sakuamaha nu kabaca tina litetarur, prinsip saeutik kudu mahi loba kudu nyesa teh geus jadi palsapah bisnis moderen. Basa akademisna mah meureun kudu efisien lebah ngagunakeun waragad, bari hasilna angger mucekil. Sanajan modal usaha kurat-karet, keur pangusaha anu tapis mah, pasti bisa makihikeunana. Atuh mun modalna sagala nyampak, geus pasti hasilna mucekil tur bisa ngeureut neundeun. Malah usahana tuluy mekar, nyieun cabang atawa usaha sejen.
Mental usaha, alias mental bisnis, memang patali jeung karakter atawa watek hiji jalma. Ngan palebah disakompetdaunkeun ka seler mah, upamana we seler Sunda mah teu boga karakter kana usaha, saenyana henteu merenah. Eta cenah palebah di Bandung mah loba urang Sumatera anu teu eraan daek usaha ngampar muka lapak, ari urang Sundana mah eraan, eta henteu merenah deuih. Geura di Jalan Malioboro, da teu saeutik urang Sunda anu daragang. Di Jakarta ge nyakitu.
Jalma anu hade atawa boga anleh kana bisnis, anu pangheulana katingali tina sipatna, nyaeta daekan, tanginas, sagala diulik, jeung nu pangpentingna, teu eraan. Tah ceuk para kampiun bisnis samodel Ciputra, Ram Charan jago bisnis urang India, atawa Jack Welch nu kungsi jadi bos General Elektrik, musuh nu sok ngahalangan ka urang pikeun ngalengkah rek usaha, saenyana musuhna the lain batur, tapi urang keneh, nyaeta gede kaera jeung gede kasieun.
Jadi, samemeh prak ngalarapkeun strategi usaha, metakeun modal, tur nangtukeun naon usahana, nu pangheulana kudu dilawan tur dipateni mah, era jeung kasieun keur ngamimitian. Sieun Era ku babaturan, era ku tatangga, era ku dulur, jeung sieun teu payu, sieun rugi. Cenah eta teh cucuk rungkang keur saha wae nu rek ngamimitian usaha.
Masih keneh ceuk para jawara bisnis samodel ceuk Ciputra, Ram Charan jeung jago-jago usaha ti Amerika Serikat, sanggeus bisa ngabinasakeun musuh nu ngaranna era jeung sieun tea, ti dinya kakara ngalengkah kana uteuk, nyaeta alat keur nangtukeun strategi usaha tur museur naon anu rek didagangkeun ku urang.
Atuh mun kitu mah kudu sakola luhur, nya?
Memang saperti Ciputra, atawa saha wae kampiun bisnis, atikan teh kawilang penting pikeun ngadorong saha wae anu hayang usaha. Ngan ulah salah harti, atikan di dieu lain hartina salawasna kudu sakola luhur. Malah Ram Charan, doktor ilmu bisnis anu elmuna diparake ku pangusaha-pangusaha jugala di AS, nandekeun kieu: kaparigelan bisnis euweuh patalina jeung sakola luhur di paguron luhur. Cindekna, sukses pangusaha euweuh patalina jeung kasangtukang pendidikan akademis. Kitu apan pok-pokanana sakumaha anu kaunggel dina bukuna: Know How, 8 Kaparilegan keur Pamingpin Sukses.
Memang omongan kitu teh lain sabongbrong. Puguh buktina. Geura we urang tataan, jalma-jalma anu sukses dina usaha, umumna malah suksesna teh sabada ngejat ti paguron luhur, ngarasa teu betah diuk dina bangku kuliah ngabandungan dosen ngabamblam. Bill Gates, Michael Dell, Anita Roddick.
Tiluanana apan katotol raja bisnis. Bill Gate, ninggalkeun Universitas Harvard demi ngulik Microsoft, tur ayeuna jadi jalma kahiji pangbeungharna sadunya ladang dagang sofware Microsoft. Michael Dell ge nyakitu, ngejat teu betah kuliah tuluy ngutak ngatik komputer, ayeuna jadi raja komputer merek Dell. Anita Roddick, wanoja Italia anu ngumbara ka Inggris tuluy nyoba-nyoba ngaramu tutuwuhan keur ngurus awak (kecantikan), nepi ka ayeuna The Body Shop, pausahaan kosmetik milik Anita katotol pangsuksesna sadunya.
Malah, apan ahirna kalangan akademisi tah nu kahutangan budi ku jalma-jalma samodel Bill Gates, Michael Dell, jeung Anita Roddick. Ayeuna apan bisa disebutkeun urang geus gumantung kana alat-alat samodel komputer plus sofware-na, kitu deui rek wanoja rek pria geus tangtu gumkantung kana kosmetik. Tangtu wae,boh komputer, boh sofware, boh kosmetik geus teu salawasna prdoduk Microsoft, Dell atawa Body Shop wae. Tapak lacak para kampiun bisnis bieu teh geus loba anu nuturkeun, kaasup ku pangusaha ti urang.
Urang Sunda geus boga kampiun-kampiun bisnis, copelna tingkat lokal tuluy ngupuk sacara nasional. Upamana wae pangusaha dodol Picnic, apan merekna dodol urang Garut ieu teh geus katotol, tuluy pangusaha warung sangu Ampera, katotolna geus lain di Jawa Barat wae, sabab cabangna di Jakarta ge geus kaimpungan ku selebriti. Ngan memang can ngajaul ka mancanagara. Kawasna, pangusaha-pangusaha lokal di tatar Sunda kudu geuwat boga implengan keur ngajaul ka tingkat regional, upamana wae katotol sa-Asia Tenggara we heula. Sabab pauasahaan-pausahaan di Jakarta ayeuna keur tatahar nuturkeun tapak lacak pausahaan-pausahaan di mancanagara, sangkan ulah jago kandang, tapi kudu tembus ka mancanagara. Pausahaan media samodel Kompas Gramedia, Ciputra, MNC (Sindo, RCTI, TPI), jeung grup Jawa Pos keur nataharkeun sangkan jadi pausahaan anu go internasional. (cecep burdansyah).


text:
Bumblebee
Bumblebee mangrupakeun nami keur salahsahiji karakter fiksi tina serial The Transformers. Dirina mangrupakeun salahsahiji anggota tim Autobots pimpinan Optimus Prime. Bumblebee janten salahsahiji karakter seri Transformers anu paling dikenal ku masyarakat dunia salian ti Optimus Prime atanapi [[Megatron].
Dina seri Transformers G1 Bumblebee tiasa robih janten mobil VW Beetle, samentara dina seri Transformers film 2007 jeung 2009 model Bumblebee nyaeta mobil Chevrolet Camaro edisi 1976/2009.
Dina serial Transformers: Animated, Bumblebee tiasa robih janten mobil polisi koneng anu mirip Toyota Yaris.
Pangeusi sora[édit | édit sumber]
- Transformers G1: Dan Gilvezan
- Transformers 2007/2009: Mark Ryan
- Transformers: Animated: Bumper Robinson


text:
1Lajeng Isa ngadawuh nganggo misil, kieu, “Aya hiji jelema muka kebon anggur, kebonna dipager sakurilingna. Terus manehna nyieun bak pameresanana jeung saung ranggon pikeun tempat jaga. Sanggeus beres, kebon teh, ku manehna disewakeun ka sababaraha urang sina digarap; ari manehna mah, bral bae nyaba ka nagara sejen. 2Barang geus meujeuhna panen, manehna nitahan salah saurang bujangna sina nagih sewaan bagi hasil ka nu ngagararap kebonna tea. 3Tapi si bujang teh bet dicarerek jeung ditareunggeulan, tuluy diusir disina balik lengoh. 4Nu boga kebon nitahan saurang bujang sejenna. Titahan nu ieu mah, malah ditareunggeulan sirahna mani balancunur, jaba disurakan diera-era, jeung dinyenyeri. 5Nu boga kebon nitahan saurang deui; nu ieu ge, nya kitu; malah mah, nepi ka dipaehanana pisan. Loba deui nu dititahan teh, tapi kabeh oge ngan ngadon diteunggeulan atawa dipaehan pisan. 6Ayeuna anu bisa dititah nagih teh kari saurang, nya eta anak kameumeutna. Nya ahirna mah, anakna ge kapaksa dititah nagihan ka nu nyarewa kebon tea; cek pikirna: Ku anak aing mah, meureun sarieuneun. 7Tapi nu nyarewa teh, anggur sakait rek maraehan; pokna teh, ‘Kabeneran ieu mah ahli warisna pisan; urang paehan bae sakalian, warisanana keur urang.’ 8Tuluy anak nu boga kebon teh, ditewak terus dipaehan; mayitna dibalangkeun ka luareun kebon anggur.” 9“Tah ayeuna,” dawuhan Jungjunan, “kira-kirana nu boga kebon teh rek kumaha? Tangtu datang mawa balad, nu nyarewa kebon teh tangtu ditumpes. Ari kebonna dipasrahkeun ka panggarap nu sejen. 10Naha maraneh acan maca nu kieu unina: Batu nu geus dipiceun ku tukang tembok teh, geus dijieun batu juru. 11Kitu mungguhing Pangeran mah, sedeng cek urang mah eta teh aneh.” 12Sanggeus kitu, maranehna nareangan akal, supaya Jungjunan bisa ditangkep; lantaran karasaeun, yen eta misil teh nyindiran aranjeunna. Tapi ku lantaran risi ku jelema rea, tuluy bae tinglaleos, ngantunkeun Jungjunan. 13Aya deui urang Parisi jeung anggota parteyna Raja Herodes anu diutus ka Isa, sina mere sual pikeun nyiar-nyiar kasalahan Jungjunan. 14Sadatangna, pok naranya kieu, “Guru, simkuring terang, Anjeun teh jujur sareng henteu aya nu dipikasieun; sabab Anjeun mah sanes pangarahan, estu seja ngawulang perkara jalan-jalanna hirup anu dipikarido ku Pangeran. Hoyong terang: Ari urang kedah mayar pajeg ka Prabu atanapi henteu? Naha eta teh wajib atanapi henteu?” 15Tapi Isa uningaeun kana niat palsuna, lajeng Anjeunna ngawaler, “Naha aranjeun teh bet ngadoja ka Kami? Cik mana duitna, Kami ngilikan.” 16Song duitna teh, ku maranehna, disanggakeun. Lajeng Isa mariksakeun, “Gambar saha jeung ngaran saha anu aya dina duit ieu teh?” “Gambar sareng jenengan Prabu tea,” walonanana. 17Dawuhan Isa, “Tah geuning! Ari kagungan Prabu mah, atuh kudu disanggakeun deui ka Prabu; kagungan Allah kitu deuih, kudu ka Gusti Allah disanggakeunana teh!” Meunang waleran kitu teh, maranehna bati bengong nu aya. 18Geus kitu, jol deuih urang Saduki, nya eta golongan anu teu percaya kana poe kiamat, tuluy naros, 19“Guru, parantos aya katangtosan ti Nabi Musa kieu: Upama aya hiji jelema nu boga dulur lalaki, heug manehna maot ninggalkeun pamajikan bari teu gaduh anak; si pamajikanana teh, kedah dikawin ku nu jadi adina, supaya lanceukna aya turunanana. 20Cariosna, aya tujuh lalaki padudulur; anu cikalna teh gaduh bojo; geletuk teh, manehna maot bari teu gaduh anak. 21Bojona ditikah ku adina. Nanging adina oge maot deuih kalawan teu boga anak. Teras ditikah ku nu katilu. 22Nu katilu oge sami, kitu keneh. Kitu sareng kitu bae saterasna teh, dugi ka nu katujuh sadayana teu garaduh turunan. Panungtunganana, awewena oge maot deuih. 23Dupi dina poe kiamat saparantos maranehna harirup deui, jadi pamajikan saha eta awewe teh? Margi parantos kapibojo ku tujuhanana.” 24Lajeng Isa ngawaler, “Sasab eta pikiran aranjeun teh; ku lantaran aranjeun can ngarti kana eusining Kitab Suci jeung kana kakawasaan Gusti Allah. 25Di alam kiamat mah, sanggeus nu maraot harirup deui, jelema teh geus moal nikah jeung moal ditikahkeun; lantaran kaayaan hirupna, geus sarua jeung kaayaan malaikat di sawarga. 26Naha acan tarerang kitu, yen nu maraot teh baris harirup deui? Kapan aya dina kitab Nabi Musa basa anjeunna ningali rungkun cucuk nu ngagedur hurung. Harita Pangeran ngadawuh ka anjeunna, ‘Kami teh Allah nu disembah ku Ibrahim, Allah nu disembah ku Ishak, jeung Allah nu disembah ku Yakub.’ 27Tetela atuh, yen Gusti Allah teh, Allah nu disembah ku sakur jelema nu hirup, lain Allah nu disembah ku jelema-jelema nu geus paraeh. Naha pikiran aranjeun teh nepi ka sasab kitu!” 28Aya hiji ahli Toret anu milu ngadengekeun sual jawab Isa jeung urang Saduki. Ku manehna karasaeun, yen waleran Isa teh keuna pisan. Tuluy manehna tumaros kieu, “Dupi Hukum Toret anu mana anu pangpentingna?” 29Dawuhan Isa, “Hukum Toret anu pangpentingna teh, nya eta: Regepkeun he urang Israil. Allah nu disembah ku urang teh, nya eta Nu Mahatunggal tea. 30Maraneh teh kudu nyaah ka Pangeran, — Allah nu disembah ku maneh — masing tepi kana ati, parat kana jiwa, sabudi akal, sarta satekah polah. 31Hukum anu kadua nya eta: Kudu nyaah ka sasama saperti ka diri. Euweuh deui hukum Toret anu leuwih penting batan eta dua anu kasebut bieu.” 32Ahli Toret unjukan deui, “Sae pisan, leres pisan! Leres eta nu didawuhkeun teh. Leres, Mantenna teh Nu Mahatunggal tea; henteu aya deui nu sanesna, iwal ti Mantenna. 33Saleresna, nyaah ka Pangeran teh kedah tepi kana ati, parat kana jiwa, sabudi akal, satekah polah bari dibarengan ku nyaah ka sasama saperti ka diri; da nu kitu teh langkung utami tibatan sagala rupi kurban, boh nu mangrupi kurban nu diduruk boh kurban nu dipeuncit.” 34Isa tingali yen walonan eta ahli Kitab teh pohara iklasna, lajeng ngadawuh, “Anjeun teh teu jauh deui ti Karajaan Allah!” Ti semet harita mah, henteu aya saurang-urang acan anu wanieun deui nyual ka Jungjunan. 35Waktu keur ngawulang di Bait Allah, Isa ngadawuh, “Naha kumaha ahli Toret teh nepi ka nganggap yen Al Masih teh Putra Daud. 36Daud ku anjeun ku pituduh Ruh Allah geus ngalahir kieu: Pangeran parantos ngadawuh ka Jungjunan kaula kieu: ‘Geura calik katuhueun Kami, nepi ka musuh-musuh teh ku Kami dijieun titincakan Anjeun.’ 37Ku sabab Daud ku anjeun nyebutna teh Jungjunan, atuh mustahil anu disebut Jungjunan teh putrana.” Balarea anu ngadarengekeun piwulang-Na harita ngarasa kacida katarikna ku piwulang Anjeunna. 38Salajengna Jungjunan maparin nasehat, “Kade, sing ati-ati, di mana maraneh nyanghareupan ahli-ahli Toret anu gawena resep jalang-jeleng di pasar marake jubah panjang ngarah dihalormat; 39jeung ari di tempat-tempat pangibadahan, diukna teh di nu panghareupna; di nu hajat-hajat ge nya kitu, milihna teh tempat anu terhormat bae. 40Padahal maranehna teh, saenyana mah, tukang ngarayah harta banda randa-randa sarta kalakuanana teh dipindingan ku do'a anu pararanjang. Hukuman keur maranehna, pasti bakal leuwih beurat.” 41Hiji mangsa, Isa linggih mayunan peti duit derma. Ti dinya, Anjeunna ningalikeun pepetaan jelema-jelema anu ngarasupan peti derma tea. Loba nu galede ngasupanana teh, nya eta anu baleunghar tea. 42Teu lila, jol hiji randa miskin ngasupkeun recehan tambaga dua. 43Isa nyaur ka murid-murid-Na, lajeng ngadawuh, “Cek Kami mah: Duit anu diasupkeun ku randa nu bieu teh, leuwih berharga batan ti nu sejen. 44Sababna, nu lian-lianna mah, marerena teh lantaran duitna geus leuwih ti cukup. Ari nyi randa miskin tea mah, memang ngan boga sakitu-kituna; jadi, nu didermakeun teh, saayana tina napakahna.”
Copyright
Learn More


text:
Tolong buatin teks eksposisi dalam bhsa sunda ya .... please skrng juga1
talatah boediono patali ekonomi pasar
Sabot lumangsung giliran warsih,seueur prediksi analis kaduitan kanggo terang kumaha kaayaan ekonomi di taun anyar. Contona Wawakil Presiden (Wapres) Boediono nepikeun soal jigana patali kaayaan-kondiri pasar ekonomi Indonesia di taun anyar ieu. “Saat giliran warsih jalmi seueur nyokot bal kristalnya ,kumaha ningali kaayaan 2014,aya deui anu muka website,muka horoskop,muka shio,muka buku-buku lami sepertos Joyoboyo,perkawis eta anu dipigawe ku jalmi awam,nanging lamun jalmi palaku pasar modal bade ngadangu ramalan para analis kaduitan,para selebriti pasar artos kumaha kaayaan pasar modal dunya sarta Indonesia sorangan kumaha ngalengkah dina 2014 , ” sanggem Boediono dina pangbageana di acara bubuka perdagang saham mimiti warsih di Bursa Efek Indonesia,Kemis (2/1/2014). Boediono ngungkabkeun sadaya ramalan kasebat bade balik ka diri sewang-sewang pribadi soal kaputusan naon anu bade dicokot 2014 warsih ieu. “Karena beda ramalan anu dipigawe jalmi awam sarta para selebriti pasar modal hasilna benten ipis,margi sadaya anu diungkabkeun bade balik ka diri urang sorangan kumaha ngalengkah dina 2014 , ” cenahna. Boediono mikeun ramalan-ramalannya naon anu bade lumangsung dina 2014,hususna dibidang kaduitan,kanggo barobah kaayaan panduan kanggo para palaku pasar modal. “Saya hoyong masihan sababaraha pangrojong"


text:
Kamis, 10 Januari 2013
Wawales Kanu Telenges
Di hiji leuweung, aya bagong anakan. Éta bagong téh keur huleng jentul waé bangun ngemu kabingung. Pangna kitu lantaran poé éta manéhna kudu nedunan jangji ka Sakadang Maung, nya éta masrahkeun anakna.
Hiji waktu manéhna kungsi dikerekeb ku Sakadang Maung. Harita Sakadang Bagong ceurik. “Sing karunya baé ka kuring, Sakadang Maung! Kuring téh geus kolot, dagingna ogé tangtu nya liat nya kelang. Kieu baé, engké lamun anak kuring geus lahir, ku kuring rék dibikeun ka andika. Tangtu dagingna empuk tur pelem.”
Ngadéngé caritaan Sakadang Bagong kitu, Sakadang maung téh teu tulus ngerekeb. Hiji waktu manéhna rék datang deui, nagih jangji.
Nya harita, waktu Sakadang Bagong geus anakan, manéhna kudu nyumponan jangjina. Tapi piraku aing rék téga mikeun anak ka Sakadang Maung? Kumaha akalna sangkan anak aing teu tulus dihakan? Sakadang Bagong terus uleng mikir, néangan piakaleun.
Keur kitu aya Sakadang Peucang nyampeurkeun.
“Ku naon andika bet kawas nu keur bingung kacida, Sakadang Bagong?” Sakadang Peucang nanya. Gorolang Sakadang Bagong nyaritakeun ku naon pangna manéhna baluweng poék pipikiran.
Sakadang Peucang ngahuleng sakedapan. Teu lila pok nyarita: “Euh gampang atuh ari kitu mah. Andika ulah hariwang, keun kumaha kuring baé. Urang néangan akal sangkan anak Ki Silah salamet tina panandasa Sakadang Maung. Dagoan heula di dieu, kuring rék néangan Sakadang Landak!”
Sakadang Peucang ngaléos. Teu lila ogé geus ngurunyung deui dibarengan ku Sakadang Landak. Manéhna terus ngajak indit ka hiji guha.
Tepi ka guha nu dituju, sakadang Peucang metakeun akalna. Sakadang Landak kudu asup ka jero guha, ngaringkuk di nu rada poék. Buluna anu kawas cucuk téh kudu dipuridingkeun. Sakadang Bagong kudu cicing di lawang guha, ngabagéakeun Sakadang Maung lamun engké ngurunyung. Ari manéhna kadua anak Sakadang Bagong rék nyarumput di nu buni.
Teu lila Sakadang Maung geus rentang-rentang datang. Ti kajauhan ogé geus ngagerem, nyingsieunan Sakadang Bagong. “Mana anak sampean téh, Sakadang Bagong?” cék Sakadang Maung bari jungang-jéngong.
Sakadang Bagong antaré némbalan: “Tuh, di jero guha. Tah geuning katénjo ti dieu ogé, ngaringkuk di juru. Pék ayeuna kuring masrahkeun, nedunan jangji ka andika. Didaharna ulah dilila-lila, teureuy baé sakaligus, sing ulah kadéngé ceurikna. Jig geura sampeurkeun, kuring rék indit heula, teu kaduga nénjona.”
Sakadang Maung nénjo rarat-rérét ka jero guha. Enya baé katénjoeun aya nu ngaringkuk di juru. Awahing ku atoh bari teu kuat hayang geura ngerekeb, gabrug baé nu ngaringkuk téh dirontok, disamualkeun. Puguh baé cucuk landak téh rungseb manggang sungutna. Sakadang Maung gegerungan, sungutna baloboran getih. Diutah-utah ogé landak téh teu daékeun kaluar, da cucukna naranceb pageuh pisan. Antukna Sakadang Maung téh paéh. Sakadang Landak ngurumuy kaluar tina sungutna.
Sakadang Bagong kacida bungaheunana. Anakna salamet. Manéhna nganuhunkeun pisan ka Sakadang Peucang anu geus méré pitulung ka dirina. Kitu deui ku Sakadang Landak ogé manéhna kahutangan budi.
Sakadang Peucang jeung Sakadang Landak tuluy arindit deui ninggalkeun Sakadang Bagong.
(Tina “Dongeng-dongeng Nini”, Karya Ki Umbara)
Langganan: Poskan Komentar (Atom)


text:
TIKET NONTON SLANK
Keur poe jum'at si adul ngarasa kalengitan tiket pikeun nonton konser slank di bandung. Mere beja dikampung sabelah aya hiji dukun anu tiasa neangan barang anu leungit.
Si adul langsung OTW nuju ka imah mbah dukun eta, tangtu weh si adul ngahareupkeun tiketna bisa kapanggih deui. Nah, kieu cenah bobodoran carita sundana teh.
Adul : "Mbah tulungan abdi atuh, tiket jang nonton slank abdi teh leungit ey. Aya beja ti batur mah, mbah bisa neangan barang barang anu leungit nya mbah?"
Adul : "Isukan kumaha ari mbah teh? Pan abdi jauh-jauh dijugjug ngahaja kadieu, maenya kalah isukan mbah? Ayeuna mbah, soalna tiketna jang poe ayena hungkul, da isukan mah moal kapake deui atuh." (Ceuk si adul bari ngahelas!)
Mbah Dukun : "Yeuh Jang nya, lain kuna-naon ayena mah Mbah teh moal bisa manggihan tiket maneh. Soalna konci kamar praktek mbah ge leungit ti Kamari can kapanggih!!"
Adul : "Beuuuhhh,, dasar siah dukun gadungan!"


text:
Lauk Emas
Lauk Emas (Cyprinus carpio, basa Inggrisna common carp, lain goldfish) mangrupakeun lauk darat nu paling sumebar di sakuliah dunya, anggota famili Cyprinidae. Lauk nu asalna ti Asia jeung Éropa ieu bisa tumuwuh nepi ka panjangna 1,2 méter, beurat 37,3 kg), sarta umur 47 taun. Nu liar biasana mah leuwih leutik, paling 20% - 33% ti ukuran maksimum. Koi (鯉魚 dina basa Cina, 錦鯉 dina basa Jepang) mangrupakeun varietas nu asalna ti Cina, tapi jadi kawentar di Dunya Kulon ngaliwatan Jepang.
Najan toléran kana rupa-rupa kaayaan, lauk emas leuwih resep cicing dina cai nu lega tur tenang, kalawan dasar nu lemes tur ngandung tutuwuhan cai. Di tempat asalna nu iklimna sedeng, lauk ieu resep dina cai nu pH-na 7-7,5, kasadahan 10-15 dGH, sarta hawa 3-24°C. Lauk ieu karesepna ngagorombol, paling henteu limaan.
Lauk emas mangrupakeun omnivora nu ngahakan naon baé nu ngaliwat ka hareupeunana, kayaning tutuwuhan cai, serangga, lauk paéh, jeung sajabana. Malah di pilemburan di Indonésia, balong/kulah lauk emas téh mangrupakeun kokocoran limbah rumah tangga.
Sakali endogan, lauk emas bisa ngaluarkeun 300.000 endog.
Rujukan[édit | édit sumber]
- Common carp, Wikipédia édisi basa Inggris (28 Maret 2006)
- Cyprinus carpio (TSN 163344). Integrated Taxonomic Information System. Dibuka ping 4 Oktober 2004.
- Cyprinus carpio. FishBase. Ranier Froese & Daniel Pauly (éd.), vérsi Séptémber 2004. N.p.: FishBase, 2004.
- Cyprinus carpio Arkive


text:
Komédo
Komédo nya éta jenis jerawat nu aya dina beungeut. [1] Komédo disababkeun ku ayana sél-sél kulit nu geus paéh jeung ku ayana kelenjar minyak nu kaleuleuwihi dina kulit. [1] Hali ieu ku alatan jarangna ngabersihan kulit beungeut ku kituna sél-sél kulit nu geus paéh numpuk sahingga minyak di permukaan kulit nutupan sél-sél kulit nu ahirna aya penyumbatan di kulit. [1]
Cara Ngaleungitkeun[édit | édit sumber]
1. Maké endog. [2] Nu dipaké nya éta bagian endog nu bodasna wungkul. [2] Asupkeunkana wadah tuluy kocok nepi ka ngabudah. Sanggeus éta usapkeun kana beungeut nu aya komédoan, tuluy tutup maké tisu saperti maké masker. [2]
2. Uap an beungeut maké cai panas nu geus dibéré uyah.[1] Ingkeun salila 10 menit, hal ieu bisa ngabuka pori-pori, ngalegaan pembuluh getih kapiler di handapuen kulit, jeung ngalancarkeun peredaran getih ka kulit.[1]
3. Campurkeun sari kacang kadelaé jeung kacang polong, paké salaku masker, ingkeun salila 30 menit, tuluy dibersihkeun maké cai haneut. [1]
4. Teu kenging loba teuing maké kosmétik nu mangrupa krim jeung minyak nu bisa ningkatkeun ayana komédo.[1]
5. Pikeun jenis kulit berminyak, cobian paké masker nu bahhan tina taneuh liat pikeun ngurangan minyak di kulit.[1]
6. Nyieun masker tina campuran cai jeruk nipis, minyak almond jeung gliserin.[1] Oleskeun kana beungeut salila sababaraha menit.[1] Hal ieu henteu ngan saukur ngurangan komédo tapi bisa ogé ngaleungitkeun noda kurut jerawat.[1]
7. Hanetkeun [madu]] tuluy usapkeun kana beungeut.[1] Madu bisa ngalembabkeun beungeut sakaligus bisa nganngkat komédo.[1]


text:
17 Pupuh Sunda
- Asmarandana: Watekna silih asih silih pikanyaah atawa mepelingan. Unggal pada diwangun ku tujuh padalisan.
- Balakbak: Watekna pikaseurieun. Unggal pada diwangun ku 3 padalisan.
- Dangdanggula: Watekna bungah atawa agung. Unggal pada diwangun ku sapuluh padalisan.
- Jurudemung: Watekna kaduhung, atawa hanjakal. Unggal pada diwangun ku lima padalisan.
- Durma: Watekna heuras atawa siap rek tarung. Unggal pada diwangun ku tujuh padalisan.
- Gambuh: Watekna bingung, samar polah atawa tambuh laku. Unggal pada diwangun ku lima padalisan.
- Gurisa: Watekna pangangguran, lulucon atawa tamba kesel. Unggal pada di wangun ku dalapan padalisan.
- Kinanti: Watekna miharep atawa prihatin. Unggal pada diwangun ku genep padalisan.
- Ladrang: atawa pikaseurieun. Unggal pada diwangun ku opat padalisan.
- Lambang: Watekna banyol atawa pikaseurieun. Unggal pada diwangun ku opat padalisan.
- Magatru: Watekna lulucon deukeut deukeut kana prihatin. Unggal pada diwangun ku lima padalisan.
- Maskumambang: Watekna prihatin, sasambat atawa nalangsa. Unggal pada diwangun ku opat padalisan.
- Mijil: Watekna sedih, susah atawa cilaka. Unggal pada diwangun ku genep padalisan.
- Pangkur: Watekna napsu, lumampah atawa sadia rek perang. Unggal pada diwangun ku tujuh padalisan.
- Pucung: Watekna piwuruk, wawaran, atawa mepelingan. Unggal pada diwangun ku opat padalisan.
- Sinom: Watekna gumbira. Unggal pada diwangun ku salapan padalisan.
- Wirangrong: Watekna era atawa wirang. Unggal pada diwangun ku genep padalisan.
02. Balakbak.zip (252 Kb)
03. Dangdanggula.zip (445 Kb)
04. Durma.zip (285 Kb)
05. Gambuh.zip (268 Kb)
06. Gurisa.zip (368 Kb)
07. Jurudemung.zip (358 Kb)
08. Kinanti.zip (298 Kb)
09. Ladrang.zip (224 Kb)
10. Lambang.zip (217 Kb)
11. Magatru.zip (274 Kb)
12. Maskumambang.zip (237 Kb)
13. Mijil.zip (259 Kb)
14. Pangkur.zip (279 Kb)
15. Pucung.zip (251 Kb)
16. Sinom.zip (388 Kb)
17. Wirangrong (257 Kb)


text:
Wilujeng Sumping di Blog Simkuring ASK Tea !! Jaya di Buwana, Bagja di Aherat silih asah, asih, asuh
Selasa, 09 November 2010
Ubar Nyeri Huntu
ASK-PASUNDAN JAYA
Basa eta Kuring teh ka dokter huntu jang dipariksa."Ah ieu mah teu nanaon, matakna jang mun geus debus teh ngosok huntu. ceuk dokter bari nyongkel tapas kalapa nu nyelap di huntu. Haratis lah keur maneh mah, da unggal minggu pasti kadieu deui, angger we masalahna eta keneh. Ngan mun ke kadieu deui ku uing moal ditarima da rugi mariksa maneh mah. Yeuh jampe ubar nyeri huntu bisi karasa deui (baca sing tarik jampe ieu nepi ka teu karasa nyeri huntuna "gigi tekan kuat-kuat").Gening bener ngucap jampe eta, nyeri huntu leungit.Ngan teuing mun maca eta kuring sok iigelan sorangan. Asa doger monyet wae. Bae ah nu penting mah cageur.


text:
Babakaur
Babakaur atawa babak-haur (kelas Chilopoda) mangrupa artropoda darat peurahan nu awakna panjang sarta sapasang suku dina unggal ruas/buku awakna. Sato ieu lolobana liar peuting, hirup utamana di wewengkon nu iklimna tropis. Kawas dulur deukeutna titinggi, awakna diwangun ku 15-173 ruas. Béda ti titinggi nu awakna rada budeud (jangkung), babakaur mah depé, gerakna gancang sarta mangrupa artropoda prédator.
Hulu babakaur boga sapasang anténeu sarta sarta sungut nu 'sihungan'. Bagian hareup huluna boga sihung nu peurahan mnu dipaké boh keur ngajaga diri atawa keur ngalumpuhkeun mangsana. Aya sababaraha spésiés nu peurahna bisa bahya pikeun manusa. Babakaur nu ilahar kapanggih di paimahan (Scutigera coleoptrata) mangrupa salah sahiji spésiés karnivora nu sok ngahakan serangga kayaning cucunguk jeung invertebrata leutik lianna.
Babakaur ogé aya nu hirup di dasar guha nu dieusi ku kalong, ngarah anak kalong nu ragrag ti luhureunana.
Rujukan[édit | édit sumber]
- Centipede, Wikipédia édisi basa Inggris (26 Maret 2006)
- Neil A. Campbell, Biology: Fourth Edition, (Benjamin/Cummings Publishing, New York) 1996 page 614 ISBN 0-8053-1957-3
Tumbu kaluar[édit | édit sumber]
- Tree of Life Project – Chilopoda
- What do you call a centipede?
- Pictures of many centipede species plus information
- Photos of Australian centipede (Scolopendra morsitans)


text:
Lokatmala
Lokatmala (Artemisia vulgaris) nyaéta tutuwuhan ti genus Artemisia, nu asalna pituin Éropa, Asia, jeung Afrika kalér, tapi kiwari malah geus ngagalaksak di Amérika Kalér. Biasana tumuwuh di taneuh nu euyeub nitrogén, kayaning di lahan-lahan nganggur jeung sisi-sisi jalan.
Lokatmala téh tutuwuhan terna taunan nu jangkungna ka 1–2 m (kadang 2,5 m). Daunna panjang (5–20 cm), héjo kolot, rada méncos, bagian handapna buluan bodas. Kembangna nu laleutik (panjang 5 mm) bijil bulan Juli nepi ka Séptémber, sok diseuseup ku sababaraha spésiés Lepidoptera (kukupu).
Daptar eusi
Mangpaat[édit | édit sumber]
Lokatmala ngandung tujona anu toksik, ku kituna kudu disingkahan utamana ku wanoja nu keur kakandungan. ku sabab ngandung racun, kiwari lokatmala tara dituang, najan sacara tradisional sok dipaké pikeun natambaan kasakit.
Katuangan[édit | édit sumber]
Daun jeung kuncup kembang lokatmala sok dipaké ngabungbuan gajih, daging, jeung lauk. Di Jérman, katelahna Beifuß, lokatmala sok dipaké ngabungbuan daging soang, utamana beuleum soang dina idangan natalan.
Di Koréa jeung Jepang, lokatmala dipaké pikeun ngahéjoan kuéh ketan/sangu dina rupa-rupa kariaan sarta ngabungbuan angeun. Gunana pikeun natambaan kasakit gumantung di mana tumuwuhna.
Alérgén[édit | édit sumber]
Serbuksari kembang lokatmala bisa ngabalukarkeun asma jeung rhinitis alérgik (Ing. hay fever), utamana di Éropa Kalér, Amérika Kalér, jeung sabagian Asia[1][2]. Serbuksari lokatmala paling jauh hiber nepi ka kira 100 m[3], lolobana hiber jam 9-11-an. Masarakat di Finlandia biasa nyegah ieu alérgi ku cara ngabaseuhan tangkalna[3], sahingga sumebarna teu pati jauh[4]].
Ubar[édit | édit sumber]
Tangkal lokatmala ngandung minyak éter (kayaning sinéola jeung tujona), flavonoid, terpéna, jeung turunan/derivat kumarin. Dina Sanskrit, ieu tutuwuhan katelah nagadamni, dipaké dina Ayurwéda pikeun natambaan gangguan ati[5]. Di Indonésia, urang Sunda, maké daun lokatmala pikeun meresihan getih wanoja nu tas ngajuru atawa anggeus kareseban[6].
Rujukan[édit | édit sumber]
- Artemisia vulgaris. Wikipédia basa Inggris. Disalin 15 Oktober 2008.
- ↑ [1]
- ↑ [2]
- ↑ a b [3]
- ↑ [http://www.allergia.com/index.phtml?s=849
- ↑ Ramawat, K. G., Ed. (2004). Biotechnology of Medicinal Plants: Vitalizer and Therapeutic Enfield, New Hampshire: Science Publishers, Inc. 5.
- ↑ Rosita, S.M.D., Otih Rostiana, E.R. Pribadi & Hernani. (2007). Penggalian iptek etnomedisin di Gunung Gede Pangrango. Bul. Littro. XVIII (1): 13-28.
Tumbu kaluar[édit | édit sumber]
- Erowid's Mugwort Vault
- Plants for a Future: Artemisia vulgaris
- Mugwort in Culpeper's 'The complete herbal'
- Mugwort in Mrs Grieve's 'A modern herbal'
- Mugwort at Liber Herbarum II